title: Aleksandr Jakovlev

text: Jakovlev nimitettiin Neuvostoliiton kommunistisen puolueen poliittisen toimikunnan, politbyroon jäseneksi vuonna 1987, mutta perestroikan edetessä lähinnä Jegor Ligatšovin ja muiden konservatiivien lujittaessa otettaan puolueen johdossa Jakovlevin asema tuli kriittiseksi. Kaksi päivää ennen kansallisen pelastuksen rintaman elokuussa 1991 suorittamaa vallankaappausyritystä Jakovlev erotettiin politbyroosta.


title: Aleksandr Jakovlev

text: Jakovlev liittyi avoimesti Boris Jeltsinin johtamaan demokraattiseen oppositioon 21. elokuuta 1991, kun kansallisen hätätilakomitean aloittama vallankaappausyritys oli rauennut.


title: Aleksandr Jakovlev

text: Neuvostoliiton purkauduttua Jakovlev luennoi Neuvostoliitosta ja Stalinin ajan vainoista. Putinin ensimmäisellä kaudella hänestä tuli 2002 presidentillisen poliittisten vainojen uhrien arvoonpalauttamisen komitean puheenjohtaja.


title: Aleksandr Jakovlev

text: A Century of Violence in Soviet Russia, Alexander M. Yakovlev, 2002, Yale University Press


title: Luuri

text: Luuri on puhelimen osa, jossa on sekä mikrofoni että kuuloke. Sankaluuri on päähän tai korvaan kiinnitettävä luuri. Luuri on yleensä kytketty johdolla varsinaiseen puhelinkoneeseen. Luuri ja puhelinkone voivat myös olla yhtenäinen laite. Langattomissa puhelimissa luuri on yhteydessä tukiasemaan radioaaltojen avulla.


title: Luuri

text: Matkapuhelimiin kytkettäviä erillisiä luureja sanotaan myös "HF-laitteiksi" (engl. "hands free"). Matkapuhelimiin saa myös langattomia hands free -laitteita, jotka ovat yhteydessä kännykkään bluetooth-yhteyden avulla.


title: Luuri

text: "Luuri" on alkujaan ollut nimitys kuulotorvelle.


title: Luuri

text: Puhekielessä "luureilla" tarkoitetaan joskus myös studiotyyppisiä kuulokkeita.


title: Etelä-Afrikan kansallislaulu

text: Vuodesta 1997 saakka Etelä-Afrikan tasavallan kansallislauluna on toiminut aikaisemman kansallislaulun "Die Stem van Suid Afrikan" ja apartheidin vastaisen vapaustaistelun tunnussäveleksi nousseen "Nkosi Sikelel' iAfrikan" yhdistelmä.


title: Etelä-Afrikan kansallislaulu

text: "Nkosi Sikelel' iAfrikan" (Jumala siunaa Afrikkaa) sävel on monelle suomalaiselle tuttu Virsikirjan virrestä numero 501: ""Siunaa koko maailmaa"". Sen on säveltänyt xhosa-heimoon kuulunut Enoch Sontonga vuonna 1897. "Die Stem van Suid-Afrika" taas on alkujaan C.J. Langenhovenin käsialaa vuodelta 1918. Se toimi Etelä-Afrikan kansallislauluna vuosien 1936 ja 1995 välisenä aikana.


title: Etelä-Afrikan kansallislaulu

text: Nelson Mandelan hallintokaudella aluksi molemmat laulut, sekä Die Stem van Suid-Afrika että Nkosi Sikelel' iAfrika, toimivat Etelä-Afrikan kansallishymneinä, kunnes vuonna 1997 ne päätettiin sellaisinaan yhdistää nykyisenkaltaiseksi hymniksi.


title: Etelä-Afrikan kansallislaulu

text: Kansallislaulu sisältää sanoja viidestä Etelä-Afrikan kaikkiaan yhdestätoista virallisesta kielestä.


title: Pajukasvit

text: Pajukasvit ("Salicaceae") on kaksisirkkaisten kasvien heimo, johon kuuluu 2000-luvun käsityksen mukaan 58 sukua. Suomessa suvuista esiintyy luonnonvaraisina lajeja vain kahdesta suvusta: "Populus" L. — poppelit ja haavat sekä "Salix" L. — pajut.


title: Pajukasvit

text: Vielä 1900-luvun lopulla käytetty Cronquistin luokittelu antoi pajukasveille oman lahkonimen "Salicales". Lahkossa oli vain yksi heimo ja siinä kolme sukua "Populus", "Salix" ja "Chosenia" ("Chosenia" Nakai). Uudemmat, 2000-luvun alussa Angiosperm Phylogeny Group -tutkimusryhmän tekemät geneettiset vertailut ovat mullistaneet käsityksen eri pajukasvien lähisukulaisista. Pajukasvit luetaan nyt lahkoon Malpighiales, jossa on yhteensä 38 heimoa, 716 sukua ja 15935 lajia. Pajukasvien heimoon liitetyt uudet suvut olivat Cronquistin vanhassa luokituksessa heimoissa "Bembiciaceae", "Caseariaceae", "Flacourtiaceae", "Homaliaceae", "Poliothyrsidaceae", "Prockiaceae", "Samydaceae" ja "Scyphostegiaceae".


title: Pajukasvit

text: Monia pajukasveja kasvatetaan koristepuina ja -pensaina. Niitä käytetään myös biomassan tuotantoon, eroosion torjuntaan sekä korien ja vastaavien punostöiden materiaalina.


title: Pikku apulainen

text: Pikku apulainen () on Aku Ankka -sarjakuvissa keksijä Pelle Pelottoman robotti, jolla on päänään lamppu. Pikku apulaisen on luonut Carl Barks. Hahmon ensiesiintyminen oli sarjassa "Kissannaukujaiset" (), vuodelta 1956.


title: Pikku apulainen

text: Pikku apulainen oli Don Rosan tarinan "Ensimmäinen keksintö" mukaan alun perin Aku Ankan pöytävalaisin. Tarinassa Pelle Peloton siirtää vahingossa aikaisemmin keksimänsä ajatuslaatikon avulla aivojensa toiminnot Akun pöytälamppuun. Samaan aikaan Aku Ankka mainitsee Roope Ankan ongelmista. Roopen ongelmat ovat siinä että rahasäiliön alla on havaittu syvä rotko ja alla ajohiekkaa. Tiedemiehet kertovat että liika tärinä voi hajottaa ajohiekkaa eristävän kallionosan. Kun Pelle huomaa lampun älykkyyden, hän rakentaa sille jalat ja kädet ja Pikku apulainen on valmis.


title: Pikku apulainen

text: Pikku apulainen puhuu suristen ("bizz-biz-biiiz"). Monessa sarjassa se ei kuitenkaan puhu ollenkaan. Luotettavana avustajana se on pelastanut Pellen monesta pulasta.


title: Ibrahim Ferrer

text: Ibrahim Ferrer (20. helmikuuta 1927 San Luis – 6. elokuuta 2005 Havanna) oli kuubalainen muusikko.


title: Ibrahim Ferrer

text: Ferrer aloitti katulaulajana 12-vuotiaana jäätyään orvoksi. Vuonna 1940 hän perusti yhdessä serkkunsa kanssa duettoryhmän Jovenes del Son (”sonin nuoret”). He esiintyivät yksityistilaisuuksissa ja onnistuivat ansaitsemaan riittävästi rahaa elääkseen.


title: Ibrahim Ferrer

text: Seuraavien vuosien aikana Ferrer esiintyi monissa yhtyeissä kuten Conjunto Sorpesa ja Orquesta Chepin-Choven. Jälkimmäisen johtaja sävelsi myöhemmin yhden Ferrerin suurimmista hiteistä: ”El Planatal de Bartolo”.


title: Ibrahim Ferrer

text: Vuonna 1953 Ferrer alkoi esiintyä Pacho Alonson yhtyeen mukana Santiagossa. Vuonna 1959 yhtye muutti pysyvästi Havannaan ja muutti nimensä Los Bocucokseksi.


title: Ibrahim Ferrer

text: Alonson yhtyeessä Ferrer esitti lähinnä guarachoja, soneja ja muita nopeita lauluja. Hän ei kuitenkaan esittänyt boleroita. Vasta 40 vuotta myöhemmin Ry Cooderin vuonna 1999 tuottamalla "Buena Vista Social Clubilla" huomattiin Ibrahim Ferrerin kyvyt bolerolaulajana.


title: Ibrahim Ferrer

text: Vuonna 1996 Ferrer oli mukana Afro-Cuban All Starsin Grammy-ehdokkuuden saaneella levyllä "A Toda Cuba le Gusta". Vuonna 1999 ilmestyi kuubalaisen musiikin maailmanmaineeseen tuonut Wim Wendersin elokuva "Buena Vista Social Club" ja samanniminen albumi. Samana vuonna ilmestyi Ferrerin ensimmäinen soololevy, Ry Cooderin tuottama "Buena Vista Social Club presents Ibrahim Ferrer".


title: Ibrahim Ferrer

text: Ferrer kiersi 1990- ja 2000-luvuilla maailmaa sekä huippusuosittuna sooloartistina, että osana Buena Vista Social Club -ryhmää, esiintyen muun muassa Suomessa muutamaan otteeseen. Vuonna 2003 ilmestyi Ferrerin toinen soololevy "Buenos Hermanos".


title: Hövsgöl (provinssi)

text: Hövsgöl () on yksi Mongolian 21 provinssista. Se sijaitsee maan pohjoisosassa ja rajautuu Bulganin, Arhangain ja Zavhanin provinsseihin sekä pohjoisessa Venäjään. Siellä on vuoden 2010 väestönlaskennan mukaan 114 331 asukasta ja sen pinta-ala on 100 600 neliökilometriä. Provinssin pääkaupunki on Mörön.


title: Hövsgöl (provinssi)

text: Provinssi on saanut nimensä Hövsgöljärveltä, joka sijaitsee sen alueella.


title: Hövsgöl (provinssi)

text: Provinssi jakaantuu 23 pienempään alueeseen, sumiin. Ne ovat:


title: Suunnikas

text: Suunnikas on geometriassa nelikulmio, jonka vastakkaiset sivut ovat määritelmän mukaan pareittain yhdensuuntaiset. Tästä seuraa, että suunnikkaalla ovat myös vastakkaiset sivut yhtä pitkät ja vastakkaiset kulmat yhtä suuret. Jokainen suunnikas on yksinkertainen. Suunnikkaan lähin vastine avaruusgeometriassa on suuntaissärmiö.


title: Suunnikas

text: Jos nelikulmiolla on vain yksi sivupari, jotka ovat yhdensuuntaisia, kutsutaan sitä puolisuunnikkaaksi. Jos sillä ei ole yhtään yhdensuuntaista sivuparia, se on epäkäs.


title: Suunnikas

text: Merkitään kuvion mukaan sivujen pituuksia muuttujilla: "AB = a", "BC = b", "CD = c" ja "DA = d". Suunnikkaan sivuja kutsutaan myös "kannoiksi". Lävistäjät merkitään vastaavasti "AC = r" ja "BD = q". Vastakkaiset sivut ovat suunnikkaassa yhdensuuntaiset ja yhtä pitkät: "a = c" ja "b = d". Sen vuoksi vastakkaiset sivut eivätkä edes niiden jatkeet leikkaa toisiaan.


title: Suunnikas

text: Suunnikkaan lävistäjät ovat aina pitempiä kuin sen sivut. Teräviin kulmiin piirretty lävistäjä on pisin. Suunnikkailla vain suorakulmiolla ja neliöllä lävistäjät ovat yhtä pitkät. Lävistäjät leikkaavat toisensa pisteessä "E". Lävistäjien välinen kulma on yleensä terävä (pienempi kulma), mutta neliössä ja neljäkkäässä tämä kulma on suora. Kaikissa suunnikkaissa leikkauspiste "E" jakaa kummankin lävistäjän kahteen yhtä pitkään osaan, jolloin lävistäjät sanotaan puolittavan toisensa.


title: Suunnikas

text: Suunnikkaan sivut erottavat niiden normaalista välijanan, jota kutsutaan "korkeusjanaksi" ja sen pituutta korkeudeksi. Korkeusjanoja on suunnikkaassa kahden pituisia. Toiset korkeusjanat ovat kohtisuorassa sivuja "a" ja "c" vastaan, jolloin ne voidaan merkitä "h" tai "h". Toiset korkeusjanat ovat kohtisuorassa sivuja "b" ja "d" vastaan, ja ne voidaan merkitä "h" tai "h "Yhdensuuntaisuudesta seuraa "h" = "h"" ja "h" = h".


title: Suunnikas

text: Lävistäjien leikkauspistettä "E" kutsutaan "keskipisteeksi", koska jokainen suunnikkaan piirin "p" piste peilautuu keskipisteen kautta toiseksi piirin pisteeksi. Keskipiste "E" on siten jokaisen piirin pisteen peilauspiste. Suora, joka kulkee keskipisteen ja kahden toisilleen peilautuvan pisteen kautta, jakaa suunnikkaan kahdeksi pinta-alaltaan yhtä suureksi monikulmioksi.


title: Suunnikas

text:
Keskipiste ja sivun kärkien muodostama kolmio on yhtenevä vastakkaisen sivun avulla muodostetun kolmion kanssa:
Näiden kolmioiden pinta-ala on neljäsosa suunnikkaan pinta-alasta "A".


title: Suunnikas

text:
Suunnikkaan vastakkaiset kulmat (eli sisäkulmat) ovat yhtä suuret eli α = γ ja β = δ. Nelikulmion kulmien summa on α + β + γ + δ = 360°, mutta kulmien yhtäsuuruuksien vuoksi summa voidaan kirjoittaa α + β + α + β = 360° eli
Silloin saman sivun kulmat ovat toistensa suplementtikulmat.


title: Suunnikas

text: Lävistäjät leikkaavat toisensa keskipisteessä "E" ja muodostavat neljä kulmaa ε, ζ, η ja θ, joista ristikulmat ovat yhtä suuret (ε = ζ ja η = θ). Keskipisteessä viereisten kulmien summa on 180°. Nämä vieruskulmat ovat ε + η = ζ + η = ζ + θ = ε + θ = 180°.


title: Suunnikas

text: Suunnikkaan ulkokulmat ovat suuruudeltaan α ja β eli yhtä suuret kuin sisäkulmat.


title: Suunnikas

text: Suunnikkaan piirin "p" pituus saadaan laskemalla kaikkien sivujen pituudet yhteen. Silloin saadaan


title: Suunnikas

text:
Vastakkaisten yhdensuuntaisten sivujen etäisyys eli korkeus voidaan laskea usealla tavalla. Sivujen "a" ja "c" välinen korkeus "h = h" on
ja sivujen "b" ja "d" välinen korkeus "h = h" on


title: Suunnikas

text:
Lävistäjien "q" ja "r" pituudet saadaan kosinilauseella esimerkiksi seuraavilla kahdella tavalla:
ja


title: Suunnikas

text: Jos tunnetaan vain lävistäjät "q" ja "r" sekä niiden välinen kulma ε, voidaan laskea sivut:


title: Suunnikas

text:
Suunnikkaan pinta-ala lasketaan
jossa "a" ja "b" ovat suunnikkaan "kantoja" (eli korkeutta vastaavia sivuja), "h" ja "h" ovat korkeusjanoja ja α mikä tahansa suunnikkaan kulmista.
jossa "a" ja "b" ovat suunnikkaan "kantoja" (eli korkeutta vastaavia sivuja), "h" ja "h" ovat korkeusjanoja ja α mikä tahansa suunnikkaan kulmista.


title: Suunnikas

text:
Myös lävistäjien "q" ja "r" ja niiden välisen kulman ε avulla voidaan laskea ala:
missä kulma ε aukeaa sivun "b" suuntaan.


title: Suunnikas

text: Pinta-alan laskemista voi havainnollistaa leikkamalla suunnikas kahteen osaan ja siirtämälä ja yhdistämällä vinot osat (viereinen kuva). Esimerkiksi vinokulmaisessa suunnikkaassa voidaan siitä erottaa kolmio leikkaamalla suunnikasta korkeusjanan suuntaisella vedolla kahtia. Siirtämällä kolmio toisen osan vinolle puolelle ja yhdistämällä se siihen, muodostuu suorakulmio.


title: Suunnikas

text: Lävistäjät puolittavat eli jakavat suunnikkaan pinta-alan kahteen yhtä suureen osaan. Lävistäjän erottamat kolmiot ovat yhtenevät. Myös lävistäjien yhdessä erottamat neljä kolmiota ovat pareittain yhtenevät ja niiden pinta-ala on neljäsosa suunnikkaan pinta-alasta. Euklides esitti, että mikäli lävistäjältä valitaan mikä tahansa piste ja sen kautta piirretään ristikkäin sivujen suuntaiset janat, ovat lävistäjien eri puolilla olevat pienet suunnikkaat pinta-alaltaan yhtä suuria.


title: Suunnikas

text:
Jos vektorit formula_12 ja formula_13, jotka ovat sivujen "a" ja "b" pituisia ja niillä on yhteinen kanta kärjessä "A", niin suunnikkaan pinta-ala lasketaan
missä ensimmäinen laskutoimitus on vektorien ristitulo ja "det" tarkoittaa determinanttia.


title: Suunnikas

text: Sisäpisteestä voidaan laskea etäisyydet suunnikkaan sivuille. Mistä tahansa sisäpisteestä määritettyjen neljän etäisyyden summa ei riipu sisäpisteen sijainnista. Tämä on Vivianin lauseena tunnetun tuloksen laajennus suunnikkaille.


title: Suunnikas

text: Lävistäjien "q" ja "r" ja sivujen "a" ja "b" pituudet toteuttavat suunnikkaassa erityisen yhtälön:


title: Suunnikas

text: Yksinkertainen nelikulmio on suunnikas jos ja vain jos: (viisi ensimmäistä )


title: Suunnikas

text:
Neljäkäs on suunnikas, jonka kaikki sivut ovat yhtä pitkät (tasasivuinen suunnikas). Neljäkkään toinen nimitys onkin "vinoneliö" tai "ruutu". Sen kulmat ovat vinot ja lävistäjät eri pituiset. Lävistäjät leikkaavat toisensa kohtisuoraan kuten neliöllä, mutta ne ovat eri pituiset kuten suorakulmiolla.
Suorakulmio on suorakulmainen suunnikas, jonka lävistäjät leikaavat toisensa yleensä vinosti. Kun suorakulmion sivut ovat yhtä pitkät, sitä kutsutaan neliöksi.
Neliö on tasasivuinen (eli neljäkäs) suorakulmio, jonka lävistäjät leikkaavat toisensa kohtisuoraan. Neliö eroaa neljäkkäästä siinä, että sen kulmat ovat yhtä suuret, kulmat ovat suorat ja lävistäjät yhtä pitkät.


title: Töv

text: Töv (, ’keskinen provinssi’) on yksi Mongolian 21 provinssista. Se sijaitsee maan keskiosassa ja ympäröi Ulan Batorin kaupunkia. Lisäksi se rajautuu Selengen, Hentiin, Govisümberin, Dundgovin, Övörhangain ja Bulganin provinsseihin. Siellä on vuoden 2010 väestönlaskennan mukaan 83 838 asukasta ja sen pinta-ala on 74 000 neliökilometriä. Provinssin pääkaupunki on Zuunmod.


title: Töv

text: Provinssi jakautuu 27 pienempään alueeseen, sumiin. Ne ovat:


title: Zuunmod

text: Zuunmod () on Mongolian Tövin provinssin sum ja provinssinsa pääkaupunki. Siellä on 15 942 asukasta (vuonna 2015) ja sen pinta-ala on 18,9 neliökilometriä. Kaupunki sijaitsee provinssin keskiosassa Bogd han -vuoren eteläpuolella 40 kilometrin päässä Ulan Batorista.


title: Zuunmod

text: Zuunmodin nähtävyyksiin kuuluvat Tövin provinssin museo, etnografinen museo ja Dašitšoinhorlinin buddhalainen luostari. Merkittävä Manzuširin luostari sijaitsee kaupungin lähellä.


title: RIFF

text: Resource Interchange File Format (RIFF) on IFF-tyylinen säilöjämuoto. Tiedosto koostuu "chunk"-palasista, joissa säilötään varsinainen data.


title: RIFF

text: Muodolla ei ole omaa tiedostopäätettä, vaan käyttö on säiliömuoto eri tyyppisille tiedostoille.


title: RIFF

text: Tyypillinen käyttö on WAVE-audioformaatin kanssa ja AVI-videomuodon kanssa.


title: Ludovika Jakobsson

text: Ludovika Antje Margareta Jakobsson (omaa sukua Eilers, 25. heinäkuuta 1884 Potsdam, Saksa – 1. marraskuuta 1968 Helsinki) oli ensimmäinen suomalainen naisolympiavoittaja ja taitoluistelun kolminkertainen maailmanmestari. Yhdessä aviomiehensä Walter Jakobssonin kanssa hän voitti kultaa vuonna 1920 Antwerpenin kesäolympialaisissa järjestetyssä pariluistelussa. Kyseinen olympiavoitto oli itsenäisen Suomen ensimmäinen. Chamonix'n talvikisoissa vuonna 1924 pari voitti hopeaa. MM-kilpailuista pari voitti kolme kulta- ja neljä hopeamitalia.


title: Ludovika Jakobsson

text: SM-tasolla Jakobsson voitti naisten yksinluistelun SM-kultaa 1917 ja pariluistelussa vuonna 1921.


title: Ludovika Jakobsson

text: Jakobsson oli syntyjään saksalainen, mutta oli jo Suomen kansalainen voittaessaan olympiakultaa 1920.


title: Ludovika Jakobsson

text: Jakobssonit valittiin Suomen urheilun Hall of Fameen vuonna 2010 ja kansainväliseen taitoluistelun Hall of Fameen vuonna 2013.


title: Walter Jakobsson

text: Walter Andreas Jakobsson (6. helmikuuta 1882 Helsinki – 10. kesäkuuta 1957 Zürich, Sveitsi) oli suomalainen taitoluistelija, joka voitti yhdessä saksalaissyntyisen vaimonsa Ludovika Jakobssonin kanssa pariluistelun olympiakultaa Antwerpenin kesäkisoissa 1920. Kyseinen olympiavoitto oli itsenäisen Suomen ensimmäinen. Ensimmäisissä talviolympialaisissa Chamonix'ssa 1924 pari otti hopeaa. MM-kilpailuista pari voitti kolme kulta- ja neljä hopeamitalia.


title: Walter Jakobsson

text: Miesten yksinluistelussa Jakobsson voitti Suomen-mestaruuden vuosina 1910 ja 1911.


title: Walter Jakobsson


title: Walter Jakobsson

text: Walter harrasti valokuvausta tallentaen näin myös suomalaisen taitoluistelun historiaa. Hän oli "Amatörfotografklubben i Helsingfors" -valokuvausseuran jäsen vuodesta 1902.


title: Orion (avaruusalus)

text: Orion-avaruusalus ("Multi-Purpose Crew Vehicle, MPCV") on NASAn avaruussukkulan korvaajaksi tarkoitettu 2000-luvulla kehitteillä oleva miehitetty avaruusalus. Se on perusrakenteeltaan kapseli, joka laskeutuu mereen laskuvarjolla. Orion on tarkoitettu matalaa Maan kiertorataa edemmäs suuntautuviin lentoihin. Miehitetty lento asteroidille on eräs kaavailtu tehtävä Orionille.


title: Orion (avaruusalus)

text: Orionia kehitettiin ensin NASAn "Project Constellation"issa, joka oli osa presidentti G.W.Bushin 14. tammikuuta 2005 televisiopuheessaan julkistamaa "Vision for Space Exploration"-ohjelmaa. Ohjelma ja sen kaikki muut osat lakkautettiin 2010 mutta Orionin kehitystä jatkettiin tavoitteena yleinen syvän avaruuden avaruusalus.


title: Orion (avaruusalus)

text: Alkuperäinen NASAn hahmotelma Orionista elokuussa 2005 oli Apollo-kapselin kaltainen. Kuualuksen suunnittelun piti alkaa vasta avaruussukkulan käytöstä poiston jälkeen.


title: Orion (avaruusalus)

text: Orionin suunnittelun tarjouskilvan päätyttyä NASA aloitti kaksi rinnakkaista projektia 13. kesäkuuta 2005:


title: Orion (avaruusalus)

text: 31. elokuuta 2006 NASA päätti tilata aluksen Lockheed Martin -yhtiöltä.


title: Orion (avaruusalus)

text: 8. syyskuuta 2009 NASAn miehitettyjen lentojen tulevaa rahoitusta arvioiva komitea jätti Yhdysvaltain hallitukselle raporttinsa. Johtopäätös oli, että ISS:n käyttöön, sukkuloiden korvaajien kehittämiseen, miehitettyyn kuulentoon ja mahdollisiin miehitettyihin lentoihin Marsiin olisi tarvittu paljon enemmän rahaa kuin oli aiemmin arveltu. Kehitystyön kustannukset ylittivät silloisen budjetin.


title: Orion (avaruusalus)

text: Constallation-ohjelman suunnitelman mukaan Orionin oli tarkoitus olla valmis testaukseen vuonna 2008 ja lentovalmis vuonna 2014. Sukkuloiden käyttö lopettiin vuoden 2011 loppuun mennessä. Vuoden 2009 lopussa Orionin kehitys oli 1-2 vuotta myöhässä aikataulusta, Kuu- ja Mars-lentojen kohdalla viiveet olivat vielä suurempia. Ohjelman toteutus päätettiin lopettaa vuonna 2010.


title: Orion (avaruusalus)

text: Vuoden 2010 aikana etenkin floridalaiset poliitikot lobbasivat sen puolesta, että Orion kehitettäisiin ISS:n pelastautumisalukseksi, mutta sekin olisi maksanut yli 7 miljardia dollaria ja kehitystyö olisi vienyt vähintään viisi vuotta.


title: Orion (avaruusalus)

text: Vuoden 2011 maaliskuussa Yhdysvaltain liittovaltion senaatti aikoi rahoittaa Orionin kehitystä 1,2 miljardilla dollarilla.Orion on suunniteltu Maan kiertorataa kauemmas ulottuviin lentoihin, mukaan lukien miehitetty kaksisuuntainen lento Marsiin. Orionin perusrakenteet muistuttavat Apollo-kapselia, mutta kooltaan Orion on sitä paljon suurempi. Se muodostuu miehistö- ja huoltokapselista. Miehistökapselissa on tilaa 8,9 m³ ja se voi kuljettaa neljää astronauttia kolmen viikon lennolla. Aikaa voidaan pidentää lisäämällä muita kapseleita. Se on suunniteltu kymmenen kertaa vanhaa avaruussukkulaa turvallisemmaksi nousu- ja paluuvaiheessa. Miehistökapseli sisältää tiedelaitteet ja ruokatarpeet sekä toimii telakointivälineenä. Laukaisunkeskeytysjärjestelmä ("Launch Abort System") on miehistökapselin kärjessä laukaisun ajan. Huoltokapselin mukana ovat aurinkopaneelit, hengitysilmaan tarkoitettu happi ja rakettimoottori.


title: Orion (avaruusalus)

text: Maahan palaa ainoastaan miehistökapseli, joka ensin jarruttaa nopeutta lämpökilven avulla ja sitten laskuvarjojen varassa. Orion laskeutuu mereen, vaikka alun perin ajateltiin sen laskeutuvan maan pinnalle samaan tapaan kuin venäläiset Sojuz-avaruusalukset.


title: Teodor Koskenniemi

text: Fredrik Teodor Koskenniemi (5. marraskuuta 1887 Vihti – 15. maaliskuuta 1965 Vihti) oli suomalainen kestävyysjuoksija ja olympiavoittaja.


title: Airbus Group

text: Airbus Group SE on suuri eurooppalainen ilmailu-, avaruus- ja puolustusvälineteollisuuden yhtiö.


title: Airbus Group

text: Airbus Group perustettiin vuonna 2000 sulauttamalla ranskalainen Aérospatiale-Matra, saksalainen DaimlerChrysler Aerospace (DASA) ja espanjalainen Construcciones Aeronáuticas (CASA). Syntyneen yrityksen nimi oli European Aeronautic Defence and Space Company (EADS). Tämä strateginen toimenpide oli seurausta toisaalta näiden yhtiöiden yhdessä valmistamien Airbus-lentokoneiden menestyksestä ja toisaalta vuosikymmeniä pitkistä kansallisen sotilaslentokoneteollisuuden konsolidaatiosta Saksassa ja Ranskassa. Kylmän sodan loppu oli luonut Yhdysvaltoihin muutamien suurten alan yritysten oligopolin, jonka kilpailuun haluttiin EU-alueella valmistautua. Aseiden valmistajana Airbus Group on toiseksi suurin Länsi-Euroopassa brittiläisen BAE Systemsin jälkeen.


title: Airbus Group

text: Yhtiö omistaa muun muassa Airbus-lentokonevalmistajan. Elokuussa 2005 EADS osti 10 prosenttia venäläisestä Irkut-lentokonetehtaasta yli 50 miljoonan euron hintaan. Lentokoneiden valmistajana Airbus Group on maailman toiseksi suurin yhdysvaltalaisen Boeingin jälkeen.


title: Airbus Group

text: Heinäkuussa 2007 yhtiön osakkeista 41,6 % oli listattu kuudessa eurooppalaisessa pörssissä. 58,4 % osakkeista omisti yhteenliittymä, johon kuuluivat ranskalainen holdingyhtiö SOGEADE (27,4 %), saksalainen Daimler (22,4 %), Espanjan valtion sijoitusyhtiö SEPI (5,5 %) ja Dubain valtion sijoitusyhtiö (3,1 %). SOGEADE-yhtiön omistavat yhdessä Ranskan valtio ja ranskalainen Lagardère-yhtiö (joka omisti entisen Matra-yhtiön). Vuoden 2011 alussa Daimlerin omistusosuus oli 15 %, ja se on valmis myymään osuutensa, jolle Saksan hallitus etsii saksalaista ostajaa.


title: Airbus Group

text: Yhtiön kotipaikaksi on rekisteröity Alankomaat. Yrityksen pääkonttorit ovat Pariisissa ja Ottobrunnissa Saksassa. Yhtiön palveluksessa oli vuonna 2007 kaikkiaan 116 500 henkilöä.


title: Airbus Group

text: Alun perin EADS:ssa oli neljä divisioonaa:


title: Airbus Group

text: 16. joulukuuta 2008 EADS yksinkertaisti ylintä divisioonajakoaan; tavoitteena oli "Future EADS", joka olisi hoikempi ja nopealiikkeisempi :


title: Airbus Group

text: Vuonna 2007 EADS tuotti noin 450 miljoonaa euroa tappiota. Vuonna 2008 yhtiön myynti kasvoi 11 % yltäen 43,3 miljardiin euroon ja yhtiön voitto oli 1,6 miljardia euroa.


title: Airbus Group

text: Elokuussa 2010 EADS North American toimitusjohtaja Sean O’Keefe – entinen NASAn johtaja – selvisi Alaskassa tapahtuneesta lento-onnettomuudesta, jossa kuoli viisi ihmistä.


title: Airbus Group

text: Elokuussa 2011 EADS Astrium Services osti ranskalaisen Vizadan, joka on toiseksi suurin Inmarsatin mobiilipalveluiden jakelija. Kauppahinta oli 960 miljoonaa dollaria.


title: Airbus Group

text:
1.1.2014 EADS muuttui Airbus Group -konserniksi.
Samalla yhtiön rakenne on muutettu divisiooniin.


title: Airbus Group

text: Airbus on työntekijöiden määrältään ja liikevoitoltaan mitattuna Airbus Groupin suurin divisioona. Airbusin valmistamat lentokoneet vaihtelevat syöttöliikenteen Airbus A320 -sarjasta maailman suurimpaan matkustalentokoneeseen Airbus A380:een.


title: Airbus Group

text: Airbus Helicopters, joka tunnettiin aikaisemmin nimellä" Eurocopter," on maailman suurin helikopterivalmistaja. Sen tuotevalikoimaan kuuluvat muun muassa Eurocopter Tiger -taisteluhelikopteri, Eurocopter Super Puma ja Eurocopter EC135.


title: Airbus Group

text: Airbus Defence and Space muodostui tammikuussa 2014. Divisioona yhdisti aikaisemmat EADS:n divisioonat Airbus Military, Astrium ja Cassidian.EADS omistaa 27 % suomalaisesta Patria Oyj:stä, jolla on pienemmässä mittakaavassa samat toimialat kuin EADS:llä.


title: Airbus Group

text: Vuonna 2005 EADS osti Nokian Private Mobile Radio -yksikön, joka valmisti TETRA-puhelinjärjestelmiä. Nykyään Suomessa toimiva yhtiö Cassidian Finland Oy (ent. EADS Secure Networks Oy) työllistää yli 350 henkilöä Helsingissä ja Jyväskylässä. Suomen yhtiö kuuluu EADS:n Cassidian-divisioonaan.


title: Airbus Group

text: Yhtiön eri yksiköiden tuotteita ovat


title: Luettelo Pokémoneista

text: Tämä on luettelo kaikista Pokémon-lajeista, joita on "Pokémon"-pelisarjan kuudennen sukupolven myötä 722. Luettelossa on kansainvälisesti käytettyjen englanninkielisten nimien lisäksi alkuperäiset japaninkieliset nimet latinisaatioineen sekä japanilaisten nimien viralliset latinisaatiot, joita on käytetty tavaramerkkihakemuksissa ja japanilaisissa lisenssituotteissa.


title: Jorma Karhunen

text: Jorma ”Joppe” Karhunen (17. maaliskuuta 1913 Pyhäjärvi Ul – 18. tammikuuta 2002 Tampere) oli suomalainen upseeri, hävittäjälentäjä, Mannerheim-ristin ritari ja kirjailija.


title: Jorma Karhunen

text: Hänen isänsä rautateiden liikennepäällikkö "Ananias Karhunen" toimi Suojeluskunnan paikallispäällikkönä Uudenmaan Pyhäjärvellä. Jorma-poikakin liittyi Suojeluskunnan poikaosastoon 13-vuotiaana. Jorma Karhunen kirjoitti ylioppilaaksi Heinolassa keskikoulun jatkoluokilta 1933 ja pääsi varusmieheksi Ilmasotakouluun samana vuonna.


title: Jorma Karhunen

text: Karhusen veljet olivat kenraalimajuri, kirjailija Veikko Karhunen ja eversti Osmo Karhunen.


title: Jorma Karhunen

text: Vanhempien veljiensä Veikon ja Osmon esimerkkiä seuraten hän halusi upseeriksi (neljäs veljeksistä Erkki oli reserviupseeri) ja kävi ilmavoimien Reserviupseerikoulun sekä Kadettikoulun ilmasotalinjan 1934–1936. Valmistuttuaan hän toimi Fokker-lentäjänä lentolaivue 24:ssä Utissa.


title: Jorma Karhunen

text: Sotien aikana Karhunen oli lentueen päällikkönä aluksi Fokker-, myöhemmin Brewster-koneilla. Hänet ylennettiin kapteeniksi 1941, ja seuraavana vuonna hänelle myönnettiin Vapaudenristin 2. luokan Mannerheim-risti numerolla 92 ansioistaan hävittäjälentäjänä. Ylennystä majuriksi 1943 seurasi nimitys komentajaksi Hävittäjälentolaivue 24:ään, josta tuli sodanjälkeisessä uudelleenjärjestelyssä Hävittäjälentolaivue 31. Karhunen saavutti sotien aikana 1939–1944 yhteensä 31,5 ilmavoittoa.


title: Jorma Karhunen

text: Sotien jälkeen hän palveli ilmavoimissa lentovarikon varapäällikkönä 1946–1949 ja kävi Sotakorkeakoulun 1948–1949. Hän yleni everstiluutnantiksi 1951, ja samana vuonna hänet nimitettiin lentorykmentti yhden komentajaksi. Sen jälkeen vuosina 1952–1955 hän toimi 2. lennoston komentajana. Tänä aikana hän lensi myös suihkukoneella. Myöhemmin Satakunnan lennostoksi nimensä muuttaneesta joukko-osastosta Karhunen jäi eläkkeelle 1955.


title: Jorma Karhunen

text: Eläkkeelle jäätyään Karhunen aloitti sotakirjailijan uransa ja käytti kirjailijanimenä lempinimeään Joppe. Hän kirjoitti erityisesti talvi- ja jatkosodan ilmataisteluista käyttäen hyväksi sodassa mukana olleiden henkilöiden kertomuksia. Hän ei ollut niinkään historioitsija vaan ennemminkin kirjailija, joka kunnioitti sotaveteraanien saavutuksia. Kolmessa kirjassaan "Talvisodan taivas", "Ujeltavat potkurit" ja "Siipien sirkus" hän kirjoitti romaanimuodossa; tapahtumat olivat todellisia mutta henkilöiden nimet vaihdettu. Näiden kolmen kirjan kokijahahmo, luutnantti Jarmo Karhe, on tosiasiassa Karhunen itse. Selvästi tunnistettavissa myös nimellä Pekka Tuli esiintyvä kapteeni Pekka Kokko, joka yhdessä vääpeli Sesse Vitikaisen kanssa sai lentäjäkuoleman talvella 1944 Pyry-koneen maahansyöksyssä. Muiden pilottihahmojen, kuten Illu Juutin (Ilmari ”Illu” Juutilainen), Eikka Luukan (Eino ”Eikka” Luukkanen), Hans Wildin (Hans ”Hasse” Wind), jne nimet on pidetty vielä selkeämmin tunnistettavissa kirjoitusasua vain hieman muokaten.


title: Jorma Karhunen

text: Historialliset komentajat, jotka eivät esiinny kirjoissa henkilökohtaisesti, kuten Siilasvuo tai Kuhlmey on pidetty sellaisenaan. Lopulta kun Karhunen sai varmistettua, että oikeitakin nimiä saisi käyttää henkilöhahmoilla, hän muutti tekstiään enemmän dokumentaariseksi.


title: Jorma Karhunen

text: Suomen Ilmailuliitto myönsi vuonna 1992 everstiksi 1967 ylennetylle Joppe Karhuselle Harmon-patsaan.


title: Jorma Karhunen

text: Karhunen voitti upseerien sarjan mestaruuden SA hiihtomestaruuskilpailuissa 1937 ja osallistui Suomen joukkueessa sotilaspartiohiihdon MM-kisoihin Zakopanessa 1939.


title: Hyttyset

text: Hyttyset (Culicidae) ovat kaksisiipisten hyönteisten heimo, johon kuuluu monia verta imeviä lajeja. Puhekielessä hyttysiä kutsutaan usein nimellä sääsket tai itikat. Tieteellisesti kaikki hyttyset ovat sääskiä, mutta kaikki sääsket eivät ole hyttysiä: sääsket (Nematocera) ovat kaksisiipisten (Diptera) alalahko, jonka eräs heimo ovat hyttyset.


title: Hyttyset

text: Hyttysiä on tunnistettu noin 3 500 eri lajia. Näistä noin kuusi prosenttia imee verta ihmisistä ja näistä edelleen puolet levittää ihmisille vaarallisia tauteja.


title: Hyttyset

text: Useimpien muiden kaksisiipisten tapaan hyttyset ovat lentäviä hyönteisiä, joilla on kaksi siipeä, väristinpari, solakka vartalo ja neljä pitkää jalkaa. Useimpien lajien naaraat imevät imukärsällään verta muista eläimistä. Hyttyset etsivät uhrinsa hengityksen hiilidioksidin, ihon lämmön ja tuoksun perusteella. Hyttysten koko vaihtelee, mutta ne ovat harvoin yli 16 millimetriä pitkiä. Useimmat hyttyset painavat alle 2,5 milligrammaa, mutta suurimmat lajit ovat jopa 10 milligramman painoisia. Useimmat kotiympäristössä tavattavat hyttyset eivät lennä yli sadan metrin matkoja, mutta hyödyntämällä ilmavirtauksia tietyt hyttyslajit voivat vaeltaa kymmenien kilometrien päähän synnyinseudultaan.


title: Hyttyset

text: Naaras munii seisovaan veteen, ojiin ja metsälammikoihin 300–1000 munaa. Munat talvehtivat ja kuoriutuvat vasta seuraavana kesänä. Vedessä elävällä toukalla ei ole jalkoja, vaan se liikkuu kiemurtelemalla takaruumistaan. Toukka luo nahkansa noin kolme kertaa, jonka jälkeen se siirtyy kotelovaiheeseen. Sekä toukka että kotelo hengittävät ilmaa takaruumiinsa hengitysputken kautta. Toukka käy läpi täydellisen muodonmuutoksen ja kehittyy hyttyseksi 2–3 viikossa. Muodonmuutoksen nopeus riippuu veden lämpötilasta.


title: Hyttyset

text: Täysikasvuinen hyttynen elää pisimmillään 3–4 viikkoa, mutta se saattaa kuolla monista eri syistä aikaisemminkin. Esimerkiksi kuivuus ja pakkanen hävittävät hyttyset nopeasti. Lisäksi hyttyset ovat monien lintujen, hämähäkkien ja sammakoiden ravintoa. Ihmiset tappavat myös hyttysiä.


title: Hyttyset

text: Koirashyttynen elää lyhyen elämän. Se juo vain kukkien mettä, parittelee ja kuolee. Myös naaras juo ravinnokseen kukkien mettä. Naaraat imevät verta, koska hedelmöittyneet munat tarvitsevat proteiineja kehittyäkseen. Vain harvat hyttyslajit keräävät toukkana tarpeeksi ravintoa lisääntyäkseen ilman veriateriaa.


title: Hyttyset

text: Alkukesän lämpö ja kosteus lisäävät hyttysten määrää.


title: Hyttyset

text: Hyttysillä on suuri merkitys monien tartuntatautien, erityisesti malarian, levittäjinä. Noin kolme prosenttia 3 500:sta tunnistetusta hyttyslajista levittää ihmisille vaarallisia tauteja. Niihin kuuluu malarian lisäksi denguekuume, keltakuume, erilaisia aivotulehduksia ja Länsi-Niilin virus. Vuonna 2015 näille taudeille alttiina oli noin puolet maapallon väestöstä. Hyttyset tappavatkin ihmisiä enemmän kuin mitkään muut eläimet: yli 725 000 ihmistä kuolee vuosittain hyttysten levittämiin tartuntatauteihin.


title: Hyttyset

text: Vanhin anatomialtaan nykyisen kaltainen hyttynen on löydetty 79 miljoonaa vuotta vanhasta kanadalaisesta meripihkasta liitukaudelta. Vanhempi yksilö mutta primitiivisemillä piirteillä, on säilynyt burmalaisessa meripihkassa 100–90 miljoonaa vuotta. Kaksi muuta löydettyä hyttysfossiilia ovat muuttuneet hyvin vähän moderneista hyttysistä 46 miljoonassa vuodessa. Nämä fossiilit ovat myös varhaisimmat koskaan löydetyt joilla on säilynyt verta vatsassa. Vaikka liitukautta vanhempia fossiileja ei ole löydetty, tuoreet tutkimukset viittaavat siihen että varhaisimmat eroavaisuudet Anophelinaen ja Culicinaen hyttysten välillä ilmaantuivat 226 miljoonaa vuotta sitten.


title: Hyttyset

text: Hyttysten heimoon kuuluu kolme alaheimoa ja 41 sukua.


title: Hyttyset

text: Suomessa on toistaiseksi tavattu noin neljääkymmentä eri hyttyslajia. Tunnettuja, Suomessakin tavattavia lajeja ovat muun muassa metsähyttynen, jänkähyttynen ja lehtohyttynen .


title: White label

text: White label tarkoittaa yleensä epävirallisesti tai laittomasti (harvinaiset remixit) julkaistua vinyylilevyä jossa on pelkkä valkoinen keskiötarra eikä muutenkaan levyssä lue mitään pientä tussimerkkiä/tarraa/yms. lukuun ottamatta. Sanalle ei ole yleistä suomenkielistä vastinetta.


title: White label

text: White label -nimitys ei tullut aikanaan siitä, kun DJ:t ovat itse liimanneet harvinaisten levyjen keskiötarrojen päälle valkoiset tarrat jotta muut DJ:t eivät saisi tietää mikä kappale soi.


title: Ihmiskäsitys

text: Ihmiskäsitys eli "ihmiskuva" on yksilön tai yhteisön käsitys siitä, mikä on ihminen – mikä on ihmisen olemus, alkuperä ja päämäärä, mikä asema ihmisellä on suhteessa toisiin ja ympäristöön. Eri aatteilla ja uskonnoilla on erilaisia ihmiskäsityksiä, esimerkiksi humanistinen tai kristillinen ihmiskäsitys.


title: Petter Solberg

text: Petter Solberg (s. 18. marraskuuta 1974 Spydeberg) on norjalainen entinen ralliautoilija ja vuoden 2003 maailmanmestari ja nykyinen rallicrosskuljettaja ja rallicrossin vuoden 2014 maailmanmestari. Rallicross mestaruuden myötä hänestä tuli kautta aikain ensimmäinen FIA:n MM-sarjojen tuplamestari nelipyöräisissä.


title: Petter Solberg

text: Solbergin kartanlukijana toimi pitkään brittiläinen Phil Mills. Kaudella 2010 Portugalin rallin jälkeen Mills ilmoitti lopettavansa kartanlukijana ja keskittyvän enemmän perheensä pariin. Uudeksi kartanlukijakseen Solberg valitsi irlantilaisen Chris Pattersonin, joka on aiemmin lukenut nuotteja muun muassa Alister McRaelle, Kris Meekelle sekä Nasser Al-Attiyahille.


title: Petter Solberg

text: Solberg voitti 13-vuotiaana kauko-ohjattavien autojen Norjan mestaruuden. Kiinnostus autoihin ja autoiluun periytyy hänen vanhemmiltaan, jotka ajoivat "Bilcrossia" joka on rallicrossin halvempi versio. Solberg teki erinäisiä töitä kotitilallaan ja korjaili ja rassasi autoja, kun hän ei ollut vielä tarpeeksi vanha ajamaan kilpailuissa. Hän osallistui ensimmäiseen Bilcross-kilpailuunsa vuonna 1992 päivää sen jälkeen kun oli saanut ajokortin ja kolme päivää sen jälkeen kun oli täyttänyt 18 vuotta. Solbergistä tuli Norjan mestari sekä rallicrossissa että huipunhaussa ("hillclimbing") vuosina 1995 ja 1996, vuonna 1997 hän voitti huipunhaun mestaruuden.


title: Petter Solberg

text: Ensimmäisen rallinsa Solberg ajoi syyskuussa 1996 ja vuonna 1998 hänestä tuli Norjan mestari rallin A-ryhmässä. Vuonna 1998 Solberg ajoi ensimmäisen MM-sarjan osakilpailunsa Ruotsin rallissa Toyota Celicalla. Samana vuonna hän teki Fordin kanssa sopimuksen.


title: Petter Solberg

text: Vuonna 2000 Solberg siirtyi Fordilta Subarulle ja vuonna 2002 hän voitti ensimmäisen osakilpailunsa Walesin rallissa. Seuraavana vuonna hän voitti rallin maailmanmestaruuden ensimmäisenä norjalaisena ja valittiin kotimaassaan vuoden urheilijaksi, ensimmäisenä rallikuljettajana. Kartturina toimii britti Philip Mills.


title: Petter Solberg

text: Vuosina 2004 ja 2005 Solberg jäi MM-sarjassa hopealle Sebastien Loebin viedessä mestaruudet. Kausina 2006 ja 2007 Subarun WRC auto ei ollut kilpailukykyinen Citroenin ja Fordin autoja vastaan ja Solberg jäi MM-sarjassa sijoille viisi ja kuusi. Kaudella 2008 Subaru esitteli uuden WRC autonsa, mutta auto ei ollut kilpailukykyinen ja kauden päätteeksi Subaru ilmoitti vetäytyvänsä MM-sarjasta. Näin Solberg jäi ilman tallipaikkaa kaudelle 2009.


title: Petter Solberg

text: Kaudella 2009 Solberg ei kiertänyt koko MM-sarjaa, vaan osallistui yksittäisiin kilpailuihin oman yksityistallinsa Citroen Xsara WRC:llä. Hän ajoi kolmanneksi Kyproksen ja Sardinian MM-rallissa. Kauden kahteen viimeiseen kisaan Espanjassa ja Walesissa Solberg toi uuden Citroen C4 WRC:n, jolla ajoi molemmissa kisoissa neljänneksi.


title: Petter Solberg

text: Kaudella 2010 Solberg ajoi koko MM-sarjan yksityistallinsa C4 WRC:llä ja sijoittui sarjassa kolmanneksi.


title: Petter Solberg

text: Kaudella 2011 Solberg jatkoi yksityistallin autolla, mutta malliksi muuttui Citroën DS3 WRC. MM-rallissa Ruotsissa 2011 Solberg joutui istumaan kartanlukijan paikalla, sillä hän menetti ajokorttinsa kaksi päivää aikaisemmin ylinopeuden vuoksi. Hän sijoittui viidenneksi, kun autoa ohjasi Chris Patterson. MM-sarjassa Solberg oli lopulta viides.


title: Petter Solberg

text: Joulukuussa 2011 ilmoitettiin Solbergin siirtyvän Fordin talliin kakkoskuljettajaksi Jari-Matti Latvalan pariksi. Solberg ajoi kauden aikana viisi kertaa kolmanneksi ja sijoittui MM-sarjassa viidenneksi. Ford ilmoitti vetäytyvänsä tehdastallina rallin MM-sarjasta vuoden lopulla ja tämän myötä Solbergin jatko joutui kyseenalaiseksi. Hän tarjutui ajamaan ilman palkkaa, mutta kieltäytyi maksamasta ajamisestaan. Vaikean taloudellisen tilanteen takia M-Sport olisi kuitenkin vaatinut rahoitusta kuljettajalta, joten Solberg ilmoitti jäävänsä pois kauden 2013 MM-sarjasta. Hän tosin jätti oven auki joillekin kisoille WRC-autolla jossain tulevaisuudessa.


title: Petter Solberg

text: Vuonna 2013 Solberg kilpaili Citroen DS3:llä rallicrossin puolella sekä Euroopassa ajatteavassa RX championship -sarjassa, että Yhdysvalloissa ajettavissa Global Rallycross seriessä ja X Gamesissä. Seuraavana vuonna laji sai FIA:n MM-arvon ja Solbergista tuli myös rallicrossin maailmanmestari.


title: Petter Solberg

text: Vuonna 2014 Solberg siirtyi uuteen maailmanlaajuiseen FIA World Rallycross Championship -sarjaan jossa hän kyseisellä kaudella voitti sarjan mestaruuden.


title: Petter Solberg

text: Solberg on naimisissa ruotsalainen Pernillan kanssa (o.s. Walfridsson) ja heillä on poika, jonka nimi on Oliver. Pernilla on myös ajanut rallia ja hän on sukua Stig-Olof Walfridssonille. Petterin vanhempi veli Henning Solberg on myös menestyksekäs rallikuski, ja muun muassa viisinkertainen Norjan mestari.


title: Entombed

text: Entombed on ruotsalainen death metal -yhtye ja yksi suurimmista skandinaavisen death metalin vaikuttajista.


title: Entombed

text: Yhtye oli alkujansa nimellä Nihilist (1987-1989), mutta hajottuaan ja pian uudelleen noustessaan nimeksi vaihtui Entombed. Kokoonpano oli muuttunut ainakin kahden jäsenen osalta, esimerkiksi Johnny Dordevicin korvasi Dismemberistä tuttu David Blomqvist. Jo perustamisvuonnaan yhtye julkaisi demon, "But Life Goes On". Ennen vuonna 1990 julkaistua debyyttialbumia "Left Hand Path" Blomqvist jätti yhtyeen, joten albumin bassoraidat nauhoitti Nicke Andersson ja Uffe Cederlund. Pian kuitenkin Entombediin liittyi uusi basisti, Lars Roserberg.


title: Entombed

text: Vuonna 1991 vokalisti Lars-Göran Petrov erotettiin yhtyeen riveistä, johtuen jatkuvista riidoista Nicken kanssa. Tulevaa albumia varten tarvittiin siis uusi vokalisti, ja se pian löytyikin, Orvar Säfström. Hän ei kuitenkaan kauan viihtynyt Entombedissa, joten samana vuonna julkaistulla "Clandestine"-albumilla lauloi Nicke Andersson.


title: Entombed

text: Vuonna 1993 julkaistiin EP, jossa lauloi takaisin Entombediin tullut Lars-Göran Petrov. Samana vuonna julkaistiin yhtyeen kolmas albumi, "Wolverine Blues". Parin vuoden päästä yhtyeeseen liittyi uusi basisti, Jörgen Sandström. Entombed myös jätti levy-yhtiönsä (Earache Records), ja teki sopimuksen East Westin kanssa. Entombed ei kuitenkaan ollut tyytyväinen tämänkään levy-yhtiön toimintaan, joten vaihtoi taas levy-yhtiötä, tällä kertaa Music for Nationsiin. Vuonna 1997 julkaistiin neljäs albumi, "DCLXVI - To Ride, Shoot Straight And Speak The Truth".


title: Entombed

text: Syksyllä 1997 Nicke Andersson jätti yhtyeen, ja hänet korvasi Peter Stjärnvind, joka oli ennen soittanut rumpuja muun muassa yhtyeissä Face Down ja Merciless. Elokuussa 1998 yhtye äänitti albumin "Same Difference", joka julkaistiin vielä samana vuonna. "Same Difference" oli saatavilla myös vinyyli- ja limited edition -versiona.


title: Entombed

text: Entombedin seuraavat vuodet olivat erittäin aktiivisia. Yhtye julkaisutahti oli albumi vuodessa: vuonna 2000 julkaistiin "Uprising", 2001 "Morning Star", marraskuussa 2002 kokoelma "Sons of Satan Praise the Lord", 2003 "Inferno", vuonna 2004 livealbumi "Unreal Estate", "When In Sodom" EP (2006) ja vuonna 2007 "Serpent Saints".


title: Torni

text: Torni on ihmisen tekemä korkea rakennus tai rakennelma tai korkea rakennuksen osa. Tornilla on selvästi enemmän korkeutta kuin leveyttä. Tornit voivat rakenteesta riippuen olla joko rakennuksia tai rakennelmia.


title: Torni

text: Mastoista torni eroaa siten, että torni on itseään tukeva rakenne, eikä sen pystyssä pitämiseen tarvita haruksia eli tukivaijereita. Korkeista rakennuksista torni eroaa sisätilojensa käyttötarkoituksen mukaan; tornin tilavuudesta suurin osa on ihmisen oleskeluun kelpaamatonta tilaa kuten vartta. Sen sijaan rakennuksessa sisätila on johonkin toimintaan tai oleskeluun tarkoitettua. Tornin määritelmä myös edellyttää korkeudelle jotakin edellytystä, kuten näköalaa tai signaalin kantavuutta. Näillä perusteilla esimerkiksi radiomastot luokitellaan rakennelmiksi sekä tornitalot ja niiden erikoistapaukset pilvenpiirtäjät rakennuksiksi.


title: Torni

text: Sotilaallisiin tarkoituksiin on tehty torneja, usein kaupungin muuriin tai porttien vierelle, joiden suojasta voitiin pommittaa hyökkääjiä. Korkeat, kauas näkyvät tornit ovat tärkeitä monien kirkkojen arkkitehtuurissa. Torniin nostettu kello kuuluu ja näkyy kauas. Muun muassa Ranskassa ja Saksassa torni kuuluu usein kaupungintalon rakenteeseen. Teräksen käyttö kantavissa rakenteissa teki mahdoliseksi paljon entistä korkeampien tornien rakentamisen.


title: Torni

text: Vuonna 2017 viisi maailman kymmenestä korkeimmasta tornista oli Kiinassa. Korkein on kuitenkin Japanin 634 metriä korkea Tokyo Skytree.


title: Kaunas

text: Kaunas (, kovne) on Liettuan toiseksi suurin kaupunki ja maan entinen pääkaupunki. Se sijaitsee Liettuan keskiosassa, maan kahden suurimman joen Niemenin ja Nerisin yhtymäkohdassa ja Via Baltican varrella. Kaupungissa asui vuoden 2012 alussa runsas 311 000 asukasta.


title: Kaunas

text: Kaunasia kutsutaan usein "opiskelijoiden kaupungiksi", sillä yli 25 000 henkeä opiskelee kaupungin yliopistossa. Kaunas on väestölliseltä koostumukseltaan erittäin liettualainen verrattuna maan pääkaupunkiin Vilnaan, jossa on myös puolalaista ja valkovenäläistä vaikutusta. Toisaalta Liettuassa korostetaan historiallisesta syystä sitä, että nimenomaan Vilna on Liettuan pääkaupunki siksi, että se oli itsenäisyyden alkuvuosina Puolan miehittämä ja Kaunasin korostettiin aina olevan väliaikainen pääkaupunki. Se, että Vilna oli Puolan miehittämä, johti Liettuan ja Puolan tasavaltojen jännittyneisiin suhteisiin, koska Vilnan takaisin saaminen oli suuri periaatteellinen poliittinen kysymys Liettuassa. Tämän vuoksi mm. reunavaltiopolitiikkaa haittasi Puolan ja Liettuan vastakkainasettelu 1930-luvulla.


title: Kaunas

text: Se, että Vilna on Liettuan pääkaupunki, mutta että Kaunas on hyvin liettualainen kaupunki ilmaistaan sanonnalla:"Vilna on Liettuan pääkaupunki, kun taas Kaunas on liettualaisten pääkaupunki." Kummankin kaupungin liettualaisittain suurehko koko luo kaupunkien välille kilpailuasetelman.


title: Kaunas

text: Legendan mukaan Kaunas on perustettu jo 1030, mutta ensimmäinen maininta kaupungista on vasta vuodelta 1361. 1441 Kaunas liittyi Hansaliittoon, ja jo 1500-luvulla kaupunki oli yksi Liettuan suuriruhtinaskunnan tärkeimmistä; vuodesta 1569 suuriruhtinaskunta oli osa Puola-Liettuaa. Vuonna 1665 Venäjän armeija hyökkäsi kaupunkiin useita kertoja. Kaupunki kärsi kulkutaudeista 1657 ja 1708, ja kaiken lisäksi Ruotsi miehitti kaupunkia 1701. Lopullisen Puolan jaon jälkeen 1795 kaupunki siirtyi Venäjän hallintaan. Se kuului aluksi Vilnan kuvernementtiin, mutta oli myöhemmin vuodesta 1843 oman Kaunasin kuvernementtin eli Kovnon kuvernementin keskuskaupunki. Vuonna 1862 Venäjän ja Saksan välisen rautatieyhteyden valmistuminen teki Kaunasista tärkeän risteysaseman. Vuosisadan lopussa noin 36 % Kaunasin väestöstä oli juutalaisia.


title: Kaunas

text: Kun Liettua itsenäistyi vuonna 1918, Vilnan kaupunki siirtyi Puolan hallintaan, ja Kaunasista tuli maan pääkaupunki aina vuoteen 1939 asti. Kun Neuvostoliitto miehitti maan, pääkaupunki siirtyi takaisin Vilnaan. Toisen maailmansodan saksalaismiehityksen aikana kaupunki kärsi paljon ja noin 30 000 kaupungin juutalaista tapettiin. Näihin tapahtumiin voi tutustua nykyään museona toimivassa Yhdeksännessä linnakkeessa.


title: Kaunas

text: Allaoleva taulukko kuvaa Kaunasin ilmastollisia arvoja. Tiedot ovat ilmastolliselta vertailujaksolta 1961–1990 ellei toisin mainita.


title: Kaunas

text: Taulukon jotkut lukuarvot ovat peräisin artikkelin aiemmasta versiosta.


title: Kaunas

text: Väestönlaskennan (2011) tilastojen valossa kaupunki on väestöltään selvästi keskimääräistä liettualaiskaupunkia liettualaisempi. Kaupungin väestön etninen jakauma oli tällöin:


title: Kaunas

text: Kaunasissa on 16 johdinauto- ja 34 bussilinjaa. Kaupunki on yksi Baltian suurimmista jokisatamista, ja kaupungin sijainti Liettuan keskiosassa tekee siitä tärkeän logistisen keskuksen. Vuonna 1953 uudelleen rakennettu Kaunasin rautatieasema tarjoaa junayhteyden Vilnaan, samoin kuin esimerkiksi Kaliningradiin, Minskiin ja Varsovaan. Kaunasin lentoasema sijaitsee 14 kilometriä keskustasta koilliseen.


title: Kaunas

text:
Kaunas on liettualaisen koripallon pääkaupunki. Kaupungin kahdesta pääsarjatasolla pelaavasta seurasta tunnetumpi on BC Žalgiris, lähes jokavuotinen Liettuan ja Baltian koripalloliigan voittaja.
Kaupungissa toimii Liettuan pääsarjassa pelaava jalkapallojoukkue FBK Kaunas.


title: Kaunas

text:
Kaunasin vanhakaupunki sijaitsee Niemeninjoen ja Neris-joen yhtymiskohdassa. Kaupungin perustana on Kaunasin vanha linnoitus, Kaunasin linna. Kaunasin vanha kaupungintalo sijaitsee raatihuoneentorilla.
Kaunasin linnan vieressä on fransiskaaneille kuuluva Pyhän Yrjön kirkko, joka Liettuan sosialistisen neuvostotasavallan aikana toimi varastona. Jeesuksen ylösnousemuksen kirkon katolla on näköalatasanne kaupunkiin.


title: Kaunas

text: Kaupungin museoihin kuuluvat muun muassa Vytautas Suuren sotamuseo joka on myös 20 litin setelin kuva-aihe, Kaunasin keramiikkamuseo, Kaunasin viestintämuseo, Japanin suurlähettiläänä toimineen Chiune Sugiharan kotimuseo, Paholaismuseo ja Liettuan koulutusta 1400-luvulta eli Liettuan vanhimpien yliopistojen perustamisesta nykyaikaan esittelevä Koulutusmuseo.


title: Carl Gustaf Rehnskiöld

text: Carl Gustaf Rehnskiöld [rēnʃöld] (kirjoitetaan myös Rehnsköld, kirjoitti itse nimensä Rehnschiöldt; 6. elokuuta 1651 – 29. tammikuuta 1722) oli ruotsalainen kreivi ja kenraali. Hänet nimitettiin Skånen kuvernööriksi 1698, sotamarsalkaksi 1706 ja kuningattaren neuvokseksi 1719.


title: Carl Gustaf Rehnskiöld

text: Rehnskiöldistä tuli Kaarle XII:n sotataidon opettaja kuninkaan ollessa alaikäinen. Suuren Pohjan sodan aikana hän oli tämän lähimpiä neuvonantajia. Hän oli varsinaisena ylipäällikkönä Narvan taistelussa 1700 ja voitti saksilaiset Fraustadtissa 1706. Ylipäällikkönä Pultavan taistelussa hän joutui sotavankeuteen. Hän palasi vankeudesta vuonna 1718 muutamia viikkoja ennen Kaarlen kuolemaa.


title: Carl Gustaf Rehnskiöld

text: Rehnskiöld kruunasi Fredrik I:n tämän kruunajaisissa 1720.


title: Metsäteollisuuden työsulku 2005

text: Metsäteollisuuden työsulku vuonna 2005 oli Suomen työmarkkinoilla harvinainen työsulku, jonka taustana olivat Paperiliiton järjestämät pistelakot työehtosopimusneuvotteluiden yhteydessä. Paperiliitto halusi lakoilla pyrkimystä torjua Metsäteollisuus ry:n vaatimukset tehtaiden ulkopuolisen työvoiman käytön laajentamisesta ja paperikoneiden käyttöajan lisäämisestä vuosittain poistamalla joulu- ja juhannusseisokin.


title: Metsäteollisuuden työsulku 2005

text: Metsäteollisuus ry:n työsulku alkoi 18. toukokuuta 2005 ja se koski noin 24 000:a Paperiliiton ja Sähköliiton jäsentä. Kuusi viikkoa kestäneellä työsululla oli merkitystä liike- ja kansantaloudellisesti. Metsäyhtiöiden toisen vuosineljänneksen tulokset heikkenivät voimakkaasti ja kansantalouden kasvu pysähtyi. Myös paperiteollisuuspaikkakuntien kunnallisverokertymä heikkeni niin, että jotkut kunnat hakevat sisäasiainministeriön harkinnanvaraista apua, ns. kuntien köyhäinapua.


title: Metsäteollisuuden työsulku 2005

text: Työsulun aikana Suomen sähkönkulutus väheni ennätysalhaiseksi.


title: Arthur Kane

text: Arthur ”Killer” Kane (3. helmikuuta 1949 – 13. heinäkuuta 2004) tunnetaan parhaiten glam punk -yhtye New York Dollsin basistina. Kane perusti New York Dollsin vuonna 1971 yhdessä David Johansenin, Johnny Thundersin ja Rick Rivetsin ja Billy Murcian kanssa. Hän lähti yhtyeestä vuonna 1975, pian sen jälkeen kun Johnny Thunders ja Jerry Nolan olivat lähteneet.


title: Arthur Kane

text: Arthur Kane syntyi irlantilaisperheeseen New Yorkissa Bronxin kaupunginosassa. Mallioppilaaksi arvioitu Kane kävi koulua Pratt Collegessa.


title: Arthur Kane

text: Vuonna 1971 Kane muutti Amsterdamiin, jossa bändiyritelmien epäonnistuttua hän päätyi myymään hashista. Jäätyään kiinni varastetulla moottoripyörällä ajamisesta hänet palautettiin takaisin Yhdysvaltoihin. Yhdysvalloissa Kane työskenteli postissa, kunnes tutustui Johnny Thundersiin, Billy Murciaan ja Sylvain Sylvainin. David Johansenin liityttyä mukaan syntyi the New York Dolls -yhtye.


title: Arthur Kane

text: Dollsin hajoamisen jälkeen Kane perusti Blackie Lawlessin kanssa lyhytikäisen yhtyeen nimeltä Killer Kane, joka julkaisi singlen "Mr. Cool". Kane soitti myös mm. Sid Viciousin yhtyeessä tämän lähdettyä Sex Pistolsista sekä The Idols -yhtyeessä, jossa mukana oli myös entinen New York Dolls -rumpali Jerry Nolan. Nämäkin projektit jäivät lyhytikäisiksi.


title: Arthur Kane

text: Kane osallistui The Smiths -yhtyeestä tunnetun Morrisseyn, joka tunnetaan suurena New York Dolls -fanina, järjestämään paluukonsertteihin Lontoon Royal Festival Hallissa 16. kesäkuuta ja 18. kesäkuuta 2004. Mukana olivat myös loput kaksi elossa olevaa New York Dolls -jäsentä David Johansen ja Sylvain Sylvain.


title: Arthur Kane

text: Arthur Kane kuoli leukemiaan 13. heinäkuuta 2004 55 vuoden iässä, muutamia viikkoja paluukonsertin jälkeen. Hänestä kertova dokumentti New York Doll näytettiin vuonna 2005 Sundancessa.


title: Liepāja

text: Liepāja (, ) on satamakaupunki ja Latvian kolmanneksi suuri kaupunki. Sen väkiluku oli 76 731 asukasta (väestönlaskenta 2011). Kaupungin kauppasatama on Riian ja Ventspilsin jälkeen Latvian kolmanneksi suurin ja käytännössä jäätön ympäri vuoden.


title: Liepāja

text: Itämeren rannikolla Kuurinmaalla sijaitseva kaupunki mainitaan historiallisissa lähteissä ensi kerran vuonna 1253. Kalparitaristo perusti Saksalaisen ritarikunnan rajamaille siirtokunnan ja antoi sille nimen "Libau" vuonna 1263. "Liepāja"-nimi otettiin käyttöön vuonna 1560.


title: Liepāja

text: Keskiajalla kauppapaikka tunnettiin latinankielisellä nimellä "Liva Portus". Kuurinmaan kreivi Friedrich Kettler hankki Liepājalle kaupunginoikeudet Puolan kuninkaalta Sigismund III Vaasalta vuonna 1625.


title: Liepāja

text: Liepāja ja Kuurinmaa luovutettiin Venäjän keisarikunnalle vuonna 1795 Puolan kolmannen jaon yhteydessä. 1800-luvulla Liepājasta () tuli Venäjän Baltian alueen tärkein satamakaupunki. Vuonna 1840 tämän Kuurinmaan kuvernementtiin kuuluneen kaupungin väkiluku oli 10 992 henkeä.


title: Liepāja

text: Liepājan ja Romnyn (Ukrainan Sumyn alue) välinen rautatie avattiin vuonna 1879, rakennettiin Liepājan rautatieasema. Merkittävä osuus Venäjän viennistä kulki Liepājan läpi. Vuonna 1900 määrä oli seitsemän prosenttia koko Venäjän viennistä. Kaupunki kasvoi. Vuonna 1906 avattiin suora laivayhteys Yhdysvaltoihin, ja yli 40 000 siirtolaista kulki vuodessa Liepājan kautta Yhdysvaltoihin.


title: Liepāja

text: Vuonna 1913 noin 1783 laivaa vieraili Liepājan satamassa, ja arviolta 1 548 119 tonnia rahtia kulki sataman kautta Venäjälle.


title: Liepāja

text:
Latvian ensimmäisen itsenäisyyden aikana Liepāja toimi pääkaupunkina puoli vuotta, koska väliaikaishallitus oli paennut laivalla Riiasta. Liepāja on varuskunta- ja valakaupunkina läheisesti kytköksissä Suomen jääkäriliikkeen historiaan.
Suomalaisten jääkärien muistolaatta on Pyhän Kolminaisuuden kirkossa.


title: Liepāja

text: Toisen maailmansodan aikana kaupunki oli vuorollaan Neuvostoliiton ja Saksan joukkojen miehittämä.


title: Liepāja

text: Aikoinaan Liepāja () oli merkittävä juutalaiskeskus, jossa asui ennen toista maailmansotaa yli seitsemän tuhatta juutalaista. Lähes koko yhteisö tuhottiin kaupungin jouduttua saksalaisten joukkojen haltuun 29. kesäkuuta 1941. Suurin joukkosurma tapahtui kaupungin ulkopuolella Šķēden dyyneillä joulukuun puolivälissä 1941, jolloin Einsatzgruppe A ja Latvian poliisi teloittivat yli 2 700 juutalaista ja muuta kolmen päivän aikana. Loputkin siirrettiin sodan loppuvaiheissa tuhoamisleireille Auschwitziin ja Stutthofiin.


title: Liepāja

text: Kaupungissa oli sodan päättyessä vain kourallinen juutalaisia, eikä heidän ennen sotia kukoistanut kulttuurinsa ole sittemmin koskaan toipunut holokaustista.


title: Liepāja

text: Neuvostoliiton liitettyä Latvian itseensä noin 1 000 ihmisiä karkotettiin Siperiaan, ja monet pakenivat Pohjois-Amerikkaan, Australiaan ja Länsi-Eurooppaan. Neuvostomiehityksen aikana Liepāja oli suljettu kaupunki, jonne pääsi vain kulkuluvalla. Neuvostoarmeija perusti Liepājaan Baltian laivaston päätukikohdan ja kaupunki suljettiin täysin yleisöltä 1960-luvun lopulla. Koko kaupunki oli sotilasaluetta, ja 26 tuhatta armeijan henkilökuntaan kuuluvaa asui siellä.


title: Liepāja

text: Latvian itsenäistyttyä 1991 alkoi Liepāja avautua ja kehittyä, ja kaupungin ennen sotaa vilkas kauppasatama avattiin jälleen. Viimeiset venäläiset joukot lähtivät 1994, ja 1997 Liepājassa avattiin verotuksellisin keinoin erikoiskohdeltu vapaakauppavyöhyke. Entinen Puna-armeijan sotilastukikohta Karosta on nykyään avoinna yleisölle.


title: Kommunistinen nuorisoliitto

text: Kommunistinen nuorisoliitto (KomNL) on suomalainen vuonna 2000 perustettu puoluepoliittisesti sitoutumaton kommunistinen nuorisojärjestö. KomNL on tarkoitettu 15–30-vuotiaille.


title: Kommunistinen nuorisoliitto

text: KomNL julkaisee .kom-nimistä lehteä verkossa ja painettuna 1-3 kertaa vuodessa. Ennen .komia (2002) liiton lehteä "Nuorten vastarinta" julkaistiin SKP:n Tiedonantajan liitteenä.


title: Kommunistinen nuorisoliitto

text: KomNL perustettiin 6. elokuuta 2000 Lohjan Timpurinrannassa. Kokoukseen osallistui edustajia Helsingin, Jyväskylän, Tampereen ja Turun osastoista. Ensimmäiseksi puheenjohtajaksi valittiin helsinkiläinen Risto Öörni.


title: Kommunistinen nuorisoliitto

text: Suurin osa KomNL:n perustajista toimi aiemmin Kommunistinuorissa. Järjestö hajosi 1990-luvun lopussa, kun Suomen kommunistista puoluetta (SKP) lähellä olleet irtautuivat siitä. Erimielisyyksiä aiheutti järjestön omaksuma trotskilainen linja. Vuonna 1998 Kommunistinuoret vaihtoi nimensä Sosialistiliitoksi (SL) ja luopui viittauksista (kielteiseksi koettuun) kommunismi-sanaan sekä nuorisoon.


title: Kommunistinen nuorisoliitto

text: KomNL:n paikallisosastot järjestävät mielenosoituksia, tiedotusta ja opintotoimintaa. KomNL on tuottanut omia oppikirjoja.


title: Kommunistinen nuorisoliitto

text: KomNL tekee yhteistyötä SKP:n ja muiden kommunististen järjestöjen kanssa. KomNL:n entisiä puheenjohtajia ja muita jäseniä oli alkuvuodesta 2005 perustamassa Marxilais-leniniläistä yhteiskuntatieteen seuraa (MLYS), joka on analyyseissään arvostellut SKP:tä.


title: Kommunistinen nuorisoliitto

text:
KomNL:n korkein päättävä elin on joka toinen vuosi koolle kutsuttava liittokokous, jonne osastot lähettävät edustajiaan. KomNL:n kotisivut listasivat alkuvuodesta 2006 osastoja 13 paikkakunnalla, kun niitä neljä vuotta aiemmin oli ollut kuusi. Hallituksena toimii liittoneuvosto. Nykyinen puheenjohtaja on Toni Kallioinen.
KomNL on Demokraattisen nuorison maailmanliiton (DNML) ainoa suomalainen jäsenjärjestö. KomNL osallistui DNML:n maailmanfestivaaleihin Algeriassa 2001, Venezuelassa 2005 ja Etelä-Afrikassa 2010 sekä niiden valmisteluihin Suomessa.


title: Kommunistinen nuorisoliitto

text: KomNL:n jäsenet ovat esiintyneet vaaleissa SKP:n ja Kommunistisen työväenpuolueen (KTP) listoilla. Ennen eduskuntavaaleja 2003 liitto toivoi kaikkien kommunistien yhdistävän rivinsä SKP:n listoille. Kunnallisvaaleissa 2004 KomNL asetti kymmeniä ehdokkaita SKP:n listoille. Petri Toikkanen valittiin Jyväskylän kaupunginvaltuustoon.


title: Kommunistinen nuorisoliitto

text: KomNL on osallistunut ylioppilaskuntien edustajistovaaleihin erilaisissa vasemmistoliittoutumissa. KomNL:lla on ollut vaikutusta mm. "Sosialistiopiskelijoiden" (Jyväskylä), "Radikaalivasemmiston" (Turku), "Porkkanan" (Joensuu), "Sosialistiopiskelijoiden" (Oulu) ja "Väärien teekkareiden" (Espoo) toimintaan.


title: Kommunistinen nuorisoliitto

text: Liiton perustamisesta lähtien sen piirissä on käyty keskustelua esimerkiksi KomNL:n järjestöllisestä luonteesta, suhteesta marxismi-leninismiin ja läheisyydestä SKP:hen. Järjestö kertoi vuoden 2000 ohjelmassaan nojaavansa toiminnassaan "Marxin, Engelsin ja V.I.Leninin kehittämään tieteellisen sosialismin teoriaan". Vuoden 2009 liittokokouksessa korostettiin nuorisoliiton tehtävää vasemmistolaista ja radikaalia nuorisoa kokoavana voimana.


title: Kommunistinen nuorisoliitto

text: KomNL:n päämääriä ovat rahan vallan kumoaminen, tuotantovälineiden yhteiskunnallinen omistus, sosialismi ja kommunistinen yhteiskunta.


title: Algebrallinen geometria

text: Algebrallinen geometria on matematiikan osa-alue, joka tutkii geometriaa abstraktin algebran avulla. Algebrallisen geometrian voidaan ajatella olevan algebrallisten yhtälöryhmien ratkaisujoukon tutkimista. Kun yhtälöissä on useampi kuin yksi tuntematon, yhtälön geometrinen luonne helpottaa usein ilmiön ymmärtämistä. Voidaan sanoa, että algebrallinen geometria alkaa siitä, kun yhtälön ratkaisu jää sivuseikaksi ja ratkaisujen muodostama joukko on yhtä tärkeä kuin yhden yksittäisen ratkaisun tunteminen. Tämä johtaa siihen, että aloitteleva algebrallisen geometrian opiskelija kohtaa monia uusia tekniikoita käsitellä yhtälöitä alkaessaan opiskella algebrallista geometriaa.


title: Algebrallinen geometria

text: Klassisessa algebrallisessa geometriassa päämielenkiinto kohdistuu polynomien yhteisten nollakohtien tutkimiseen. Esimerkiksi jos taso leikkaa palloa, tuloksena syntyy ympyrä.


title: Algebrallinen geometria

text: Olkoon annettu kunta "k". Klassisessa algebrallisessa geometriassa kunnaksi oletetaan "C", kompleksiluvut, mutta monet tulokset ovat voimassa pelkästään olettamalla että "k" on algebrallisesti suljettu. Määritellään formula_1, affiini n-avaruus kunnassa k, olemaan "k". Tämän notaation tarkoituksena on unohtaa että "k" on vektoriavaruus. Siten formula_1 on, ainakin hetken aikaa, pelkästään kokoelma pisteitä. Siten voidaan pudottaa "k" formula_1:sta ja kirjoittaa pelkästään formula_4.


title: Algebrallinen geometria

text: Sanotaan että funktio


title: Algebrallinen geometria

text: on säännöllinen, jos se voidaan kirjoittaa polynomiksi. Tämä tarkoittaa sitä, että on olemassa polynomi "p" joukossa


title: Algebrallinen geometria

text: siten että jokaiselle pisteelle


title: Algebrallinen geometria

text: on voimassa


title: Algebrallinen geometria

text: Säännölliset funktiot affiinissa "n"-avaruudessa on siten täsmälleen samat kuin "n":n muuttujan polynomit "k":ssa. Merkitään kaikkien säännöllisien funktioiden joukkoa formula_4:ssä formula_8.


title: Algebrallinen geometria

text: Sanomme polynomin häviävän tietyssä pisteessä, jos tässä pisteessä on funktion arvo nolla. Olkoon "S" joukko polynomeja formula_8:ssä. Joukon "S" häviämisjoukko, "V"("S"), muodostuu niistä pisteistä formula_10:ssä, joissa jokainen "S":n polynomi häviää. Toisin sanoen


title: Algebrallinen geometria

text: Osajoukko formula_4 joka on "V"("S") jollakin "S", on nimeltään algebrallinen joukko. "V" tulee nimestä "varisto" (tietyn tyyppinen algebrallinen joukko).


title: Algebrallinen geometria

text: Jos on annettu joukon formula_4 osajoukko "V" siten että "V" on varisto, voidaan aina määrittää polynomijoukko joka virittää "V":n. Jos "V" on mikä tahansa formula_4:n osajoukko, määritellään "I"("V") olemaan se joukko jossa häviävien polynomien joukko sisältää V:n. "I" tulee sanasta ideaali: Jos polynomit "f" ja "g" molemmat häviävät "V":ssä, tällöin myös "f"+"g" häviää "V":ssä ja jos "h" on mikä tahansa polynomi, tällöin myös "hf" häviää "V":ssä, joten "I"("V") on aina formula_8:n ideaali.


title: Algebrallinen geometria

text: Nyt herää kaksi tärkeää kysymystä: On annettu joukon formula_4 osajoukko "V". Milloin on


title: Algebrallinen geometria

text: On annettu joukko "S" polynomeja, milloin on


title: Algebrallinen geometria

text: Vastaus ensimmäiseen kysymykseen saadaan Zariskin topologian avulla, topologia formula_4:ssa joka kertoo suoraan formula_8:n algebrallisen rakenteen. Tällöin "V" = "V"("I"("V")) jos ja vain jos "V" on Zariski-suljettu joukko. Toiseen kysymykseen vastauksen antaa Hilbertin Nullstellensatz. Lauseen erään muodon mukaan "I"("V"("S")) on "S":stä viritetyn ideaalin alkuradikaali. Toisin sanoen on olemassa Galois yhteys, joka yhdistää kaksi sulkeumaoperaattoria. Nämä voidaan samaistaa ja ovat luonnollisesti teorian keskeinen käsite. Erilaisista syistä johtuen emme aina halua tutkia annetun algebrallisen joukon "V" koko ideaalia. Hilbertin kantalauseesta seuraa, että formula_8:n ideaalit ovat aina äärellisesti viritettyjä.


title: Algebrallinen geometria

text: Algebrallisen joukon sanotaan olevan jaoton, jos sitä ei voida kirjoittaa kahden pienemmän algebrallisen joukon yhdisteeksi. Jaotonta algebrallista joukkoa kutsutaan myös varistoksi. Osoittautuu, että algebrallinen joukko on varisto jos ja vain jos joukon polynomit virittävät polynomirenkaan alkuideaalin.


title: Algebrallinen geometria

text: Kuten jatkuvat funktiot ovat topologiassa usein käytettyjä kuvauksia topologisten avaruuksien välillä ja sileät funktiot ovat vastaavasti kuvauksia differentioituvien monistojen välillä, on olemassa myös algebrallisten joukkojen välillä funktioita, säännöllisiä funktioita. Algebrallisen joukon formula_20 säännöllinen funktio määritellään joukon formula_4 rajoittumaksi "V":hen. Voi näyttää epäluonnolliselta rajoitukselta vaatia säännöllinen funktion määrittelyjoukoksi myös alkuperäisen funktion määrittelyjoukkoa laajempi avaruus, mutta tilanne on analoginen normaalien topologisten avaruuksien kohdalla, missä Tietzen jatkolause takaa että suljetun joukon jatkuva funktio voidaan aina jatkaa jatkuvaksi funktioksi ympäröivään avaruuteen.


title: Algebrallinen geometria

text: Kuten säännöllisen funktio affiinissa avaruudessa, säännölliset funktiot V:ssä muodostavat renkaan, jota merkitään k[V]. Tämä rengas on nimeltään V:n koordinaattirengas.


title: Algebrallinen geometria

text: Koska V:n säännölliset funktiot saadaan formula_4:n säännöllisistä funktioista, niillä on yhteys niiden koordinaattirenkaaseen. Erityisesti, saadakseen funktion k[V]:ssä otamme funktion formula_8:sta ja sanomme että kaksi funktiota ovat samat jos ne ovat samat V:ssä. Tämä tarkoittaa että funktioiden erotus häviää V:ssä. Tästä nähdään, että k[V] on tekijäjoukko formula_24.


title: Algebrallinen geometria

text: Käyttämällä säännöllisiä funktioita affiinilta varistolta formula_25:lle, voidaan määritellä säännöllisiä funktiota affiinilta varistolta toiselle. Määritellään ensiksi säännöllinen funkti varistolta affiiniin avaruuteen: Olkoon V varisto formula_4:ssa. Valitaan "m" säännöllistä funktiota V:stä ja nimetään ne f...,f. Määritellään säännöllinen funktio f V:ltä formula_27:ään asettamalla f(t...,t)=(f...,f). Toisin sanoen, jokainen f määrää yhden koordinaatin f:n maalissa.


title: Algebrallinen geometria

text: Jos V' on varisto joka sisältyy formula_27:han, sanomme että f on säännöllinen funktio V:ltä V':uun, jos f:n maalijoukko sisältyy V':uun.


title: Algebrallinen geometria

text: Tämän ominaisuuden perusteella kaikki affiinit varistot muodostavat kategorian, missä objektit ovat affiineja varistoja ja morfismit säännöllisiä kuvauksia. Seuraava lause karakterisoi affiinien varistojen kategorian:


title: Algebrallinen geometria

text: Tarkastellaan varistoa V(y=x). Sen kuvaaja on paraabeli. Kun x kasvaa, suoran, joka kulkee origon ja pisteen (x,x) kautta, kulmakerroin kasvaa. Kun x vähenee, saman suoran kulmakerron pienenee ja pienenee.


title: Algebrallinen geometria

text: Verrataan tätä varistoon V(y=x). Tämä on kolmannen asteen yhtälö. Kun x kasvaa, origon ja pisteen (x,x) kautta kulkevan suoran kulmakerroin kasvaa rajatta kuten ennenkin. Mutta toisin kuin ennen, kun x pienenee rajatta, kulmakerroin kasvaa edelleen rajatta. Siten varistojen V(y=x) ja V(y=x) käyttäytyminen äärettömyydessä on erilaista. Affiinissa avaruudessa on kuitenkin vaikeaa määritellä käsite "äärettömyydessä".


title: Algebrallinen geometria

text: Ratkaistakseen ongelman on työskenneltävä niin sanotussa projektiivisessa avaruudessa. Projektiivisen avaruuden ominaisuudet ovat samat kuin kompaktin Hausdorffin avaruuden. Projektiivinen avaruus saadaan siis lisäämällä avaruuteen äärettömyyspisteitä ja määrittelemällä äärettömille topologiset ympäristöt. Tätä kutsutaan prosessia topologiassa nimellä Aleksandrovin kompaktisointi. Varistojen käyttäytyminen äärettömyydessä antaa lisätietoa varistoista. Osoittautuu, että V(y=x):lla on singulariteetti yhdessä lisätyssä pisteessä, mutta V(y=x) on sileä varisto.


title: Algebrallinen geometria

text: Vaikka projektiivinen geometria löydettiin alun perin synteettisen geometrian kautta, homogeeninen koordinaatisto mahdollisti algebrallisten tekniikoiden käytön algebrallisen geometrian tutkimisessa. Edelleen projektiivisten tekniikoiden käyttö yksinkertaisti ja tiukensi monia algebrallisen geometrian tuloksia. Esimerkiksi tunnettu Bezout'n lause kahden variston leikkauspisteiden lukumäärästä voidaan esittää tiukimmassa muodossaan ainoastaan projektiivisessa avaruudessa. Tämän takia projektiivinen avaruus näyttelee keskeistä roolia algebrallisessa geometriassa.


title: Sinfest

text: Sinfest on lähes päivittäinen verkkosarjakuva, jota piirtää amerikanjapanilainen "Tatsuya Ishida". Sen ensimmäinen strippi julkaistiin 17. lokakuuta vuonna 2000.


title: Sinfest

text: Sarjakuva on saavuttanut erittäin suuren suosion verkkosarjakuvana. Norjassa sitä julkaistaan sen sijaan Nemi-sarjakuvalehdessä.


title: Huygensin periaate

text: Huygensin periaate tai Huygensin–Fresnelin periaate on aallon etenemisen kuvailuun käytetty tarkastelutapa. Sen mukaan jokainen etenevän aaltorintaman piste toimii uuden aallon, ns. alkeisaallon lähteenä. Periaate on nimetty alankomaalaisen fyysikon Christiaan Huygensin ja ranskalaisen Augustin Jean Fresnelin mukaan.


title: Huygensin periaate

text: Huygensin periaate tarkoittaa sitä, että etenevää aaltoa voidaan pitää jokaisesta aaltoliikkeen jo läpäisemästä väliaineen pisteestä lähteneiden alkeisaaltojen summana. Tämä näkökulma auttaa ymmärtämään useita aaltoliikkeen ilmiöitä kuten diffraktiota. Sen avulla voidaan johtaa muun muassa taittumis- ja heijastumislait.


title: Huygensin periaate

text: Huygensin periaate esitetään usein antamalla aaltojen törmätä seinään, jossa on aallonpituuteen verrattuna pienikokoinen reikä. Jos esimerkiksi vedessä kulkevat tasoaallot osuvat tällaiseen seinään, havaitaan toisella puolella reiästä lähteviä puoliympyräaaltoja. Samaa ilmiötä kuvaa tilanne, jossa kahden huoneen välissä on avoin ovi. Jos ääniaalto lähtee liikkeelle huoneen etäisimmästä nurkasta, toisessa huoneessa oleva henkilö kuulee äänen ikään kuin se tulisi ovesta. Hänen näkökulmastaan värähtelevä ilma oviaukossa on äänen lähde.


title: Albin Stenroos

text: Oskar Albinus ”Albin” Stenroos (24. helmikuuta 1889 Vehmaa – 30. huhtikuuta 1971 Helsinki) oli suomalainen kestävyysjuoksija ja maratonin olympiavoittaja vuodelta 1924.


title: Albin Stenroos

text: Albin Stenroos juoksi ensimmäisen maratoninsa SM-kisoissa vuonna 1909 ja sijoittui kolmanneksi. Tämän jälkeen hän keskittyi lyhyemmille matkoille ja juoksi matkan seuraavan kerran vasta Pariisin olympialaisissa 1924.


title: Albin Stenroos

text: Stenroos voitti ensimmäisen SM-kultansa vuonna 1910 10 000 metrin juoksussa ajalla 33.30,6. Tämän jälkeen Hannes Kolehmaisen poissa ollessa Stenroos voitti 5 000 ja 10 000 metrin juoksuissa kahdeksan mestaruutta vuosina 1912 (voittoajat 16.07,7 ja 33.05,4), 1913 (15.52,2 ja 33.15,8), 1915 (15.49,1 ja 32.37,6) ja 1916 (15.38,1 ja 33.15,4). Hän oli myös maastojuoksun mestari 1915, 1916 ja 1917. Hän voitti lisäksi tunnin juoksun mestaruuden 1915 18 038 metrillä ja 25 000 metrin juoksun mestaruuden seuraavana vuonna ajalla 1.32.12,3.


title: Albin Stenroos

text: Stenroos voitti myös HKV:n edustajana Suomen-mestaruuksia 5 × 2000 metrin viestissä vuosina 1911, 1915, 1916, 1917, 1918 ja 1923. Hän voitti viestimestaruuden myös 1913 Turun Urheiluliiton juoksijana.


title: Albin Stenroos

text: Vuoden 1912 olympialaisissa Stenroos voitti Hannes Kolehmaisen voittamassa 10 000 metrin kilpailussa pronssia ajalla 32.21,8. Hän sijoittui maastojuoksussa kuudenneksi ja oli hopealla joukkuekisassa.


title: Albin Stenroos

text: Vuonna 1915 Stenroos juoksi ensimmäisen virallisen maailmanennätyksen 30 000 metrin ratajuoksussa (1.48.06,2), jota Hannes Kolehmainen paransi 1922 aikaan 1.47.13,4. Stenroos paransi vuonna 1924 ennätystä vielä yli minuutilla (1.46.11,6). Ennätys pysyi voimassa vuoteen 1928, jolloin Väinö Sipilä rikkoi sen. Stenroos teki vuonna 1923 myös 20 000 metrin ennätyksen (1.07.11,2), joka paransi Kolehmaisen ennätystä 29 sekunnilla. Ville Kyrönen rikkoi ennätyksen seuraavana vuonna.


title: Albin Stenroos

text: Stenroos jätti vuoden 1920 olympialaiset väliin. Vuonna 1924 Stenroos päätti osallistua maratonille, matkalle jota hän ei ollut juossut 15 vuoteen. Hän voitti kuumissa olosuhteissa käydyn kisan ylivoimaisesti: hopeamitalisti Italian Romeo Bertini hävisi lähes kuusi minuuttia.


title: Albin Stenroos

text: Stenroos sijoittui toiseksi Bostonin maratonilla 1926, mutta epäonnistuttuaan seuraavana vuonna hän päätti lopettaa uransa.


title: Overnet

text: Overnet on Jed McCalebin kehittämä vertaisverkko, joka käyttää Kademlia-algoritmia. Overnetiä käytetään yleensä suurien tiedostojen, kuten elokuvien tai ohjelmistojen jakamiseen. Suosituin Overnetiä käyttävä ohjelmisto oli eDonkey2000 jonka kehitys on lopetettu. Muita ohjelmia verkkoon kytkeytymiseksi ovat MLDonkey ja TrustyFiles.


title: Parallaksi

text:
Parallaksi (kreikaksi παράλλαξις, "parallaksis" = vaihtelu, vaihteleva liike) on tähtitieteessä kulma, jossa maapallon radan säde eli yksi astronominen
yksikkö näkyy tähdestä. Se ilmoitetaan tavallisimmin kaarisekunteina tai millikaarisekunteina.


title: Parallaksi

text:
Parallaksi tarkoittaa yleisesti sitä, että kun havaitsija liikkuu, niin paikallaan oleva
esine näyttää liikkuvan taustaansa nähden. Parallaksi on yleisesti se kulman muutos, joka
aiheutuu tarkasteltaessa esinettä taustaansa vasten kahdesta eri paikasta. Mitä suurempi kulma
on, sitä pienempi esineen etäisyys on. Parallaksia käytetäänkin kolmiomittauksessa ja
lähimpien tähtien etäisyyden mittauksessa, jolloin maan kiertorata on suurin käytettävissä oleva
kanta. Jos esineiden välille ei muodostu parallaksia, ne ovat samalla etäisyydellä havaitsijasta.


title: Parallaksi

text:
Parallaksia käytetään tähtitieteessä tähden etäisyyden mittaukseen.
Kun Maa liikkuu vuoden aikana pitkin kiertorataansa auringon ympäri, näyttää havaittava tähti piirtävän taustatähtien suhteen ympyrän, jos se sijaitsee taivaan navalla, edestakaisen janan, jos se sijaitsee maan ratatasossa ja muulloin ellipsin. Tämän ellipsin isoakselin puolikasta sanotaan vuotuiseksi parallaksiksi ja sitä merkitään tavallisesti π:llä.


title: Parallaksi

text: Parallaksia voidaan käyttää etäisyydenmittauskeinona vain sellaisille tähdille, jotka sijaitsevat enintään muutamien satojen valovuosien päässä. Tuhansien valovuosien päässä sijaitsevien tähtien parallaksi on niin pieni, että se ei enää erotu. Koska kaikilla tähdillä on myös pieni ominaisliike (todellinen liike avaruuden halki toistensa suhteen), ei täsmällistä liikkumatonta pistettä taustataivaalle voida määrittää.


title: Parallaksi

text: Parsek on määritelty siksi etäisyydeksi, josta Maan radan keskimääräinen säde näkyy yhden kaarisekunnin suuruisena. Yksi parsek on noin 3,26 valovuotta. Lähimmän tähden Proxima Centaurin parallaksi on 0,77233 kaarisekuntia, jolloin sen etäisyydeksi saadaan 1,29 parsekia eli 4,22 valovuotta. Tähtien ohella parallaksi on huomattavasti selvemmin havaittavissa Kuulla tähtitaivaan suhteen, kun sitä havainnoidaan eri puolilta maapalloa.


title: Parallaksi

text: Parallaksin suuruus kaarisekunteina saadaan kaavalla


title: Parallaksi

text: jossa AU on astronominen yksikkö ja "d" mitattavan kohteen etäisyys astronomisina yksiköinä. Yksinkertaistetussa muodossa parallaksi voidaan laskea kaavalla


title: Gnutella

text: Gnutella on ensimmäinen puhtaasti hajautettu vertaisverkkojärjestelmä. Verkossa ei ole keskuspalvelinta, vaan tiedostoja siirretään suoraan verkon käyttäjien välillä.


title: Gnutella

text: Gnutella-verkkoon pohjautuu esimerkiksi LimeWire.


title: Gnutella

text: Nullsoft julkaisi ensimmäisen Gnutella-asiakasohjelman vuonna 2000, mutta lopetti pian ohjelman kehittämisen lainsäädännöllisistä syistä. Muut käyttäjät kuitenkin ottivat selville ohjelman toimintaperiaatteen ja uusia Gnutella-ohjelmistoja julkaistiin nopeaan tahtiin.


title: Elias Katz

text: Elias Katz (22. kesäkuuta 1901 Turku – 26. joulukuuta 1947 Palestiina) oli suomenjuutalainen, myöhemmin Palestiinaan muuttanut keskimatkojen juoksija ja olympiavoittaja.


title: Elias Katz

text: Katz aloitti urheilu-uransa pelaamalla Turun Makkabé-seurassa jalkapalloa. Hän muutti Helsinkiin 1922 ja liittyi juoksijana helsinkiläiseen Stjärnan-seuraan. Tampereen Pyynikillä kesäkuussa 1922 3 000 metrin estejuoksun ensimmäisessä SM-kilpailussa 21-vuotias Katz oli neljäs Paavo Nurmen, Nestori Järvelän ja Väinö Sipilän jälkeen.


title: Elias Katz

text: Pariisin olympialaisissa 1924 Elias Katz voitti kultaa 3 000 metrin joukkuejuoksussa yhdessä Paavo Nurmen ja Ville Ritolan kanssa. Nurmi voitti juoksun, Ritola sijoittui toiseksi ja Katz viidenneksi, joten Suomi voitti joukkuekilpailun ylivoimaisesti. Ritola voitti kisoissa myös 3000 metrin estejuoksun olympiaennätyksellä Katzin voittaessa hopeaa. Katz oli parantanut ennätystä alkuerissä (9.43,8). Hopea tuli vaikka Katz ehti viimeisellä kierroksella kaatuakin.


title: Elias Katz

text: Katz oli mukana kahdesti maailmanennätystä parantaneessa 4 × 1 500 metrin viestijoukkueessa: heinäkuussa 1926 juostiin aika 16.26,2 ja myöhemmin samana vuonna 16.11,4. Jalkavaivat estivät Katzin osallistumisen vuoden 1928 olympialaisiin.


title: Elias Katz

text: 1920- ja 1930-lukujen vaihteessa Katz asui Saksassa, josta muutti Palestiinaan 1933. Hänet valittiin Israelin yleisurheilun olympiajoukkueen valmentajaksi tavoitteena vuoden 1948 Lontoon kisat. Israel ei kuitenkaan päässyt kisoihin eikä myöskään Katz. Hän sai surmansa Israelin itsenäistymiseen liittyneiden levottomuuksien puhjettua jouluna 1947 Gazan brittiläisessä varuskunnassa arabisissien ampumana.


title: Auto & Technik Museum Sinsheim

text: Auto- und Technikmuseum Sinsheim on suuri tekniikan museo Saksassa Sinsheimin kaupungissa. Museo sisältää saksankielisen nimensä mukaisesti suuren määrän autoja ja muuta tekniikkaa sivuavaa esineistöä.


title: Auto & Technik Museum Sinsheim

text: Museon näyttelytila on 30 000 neliömetriä sisätiloissa ja 50 000 neliömetriä ulkona. Näytteillä on yli 3 000 esinettä, muun muassa Air Francen entinen Concorde, neuvostoliittolainen Tupolev Tu-144 ja 50 muuta lentokonetta. Museossa on myös 300 autoa, 200 moottoripyörää, 27 veturia ja muita liikennevälineitä.


title: Gallipolin taistelu

text: Gallipolin taistelu käytiin ensimmäisessä maailmansodassa Ison-Britannian ja Osmanien valtakunnan välillä 19. helmikuuta 1915 – 9. tammikuuta 1916.


title: Gallipolin taistelu

text: Ensimmäisen maailmansodan ensimmäisen vuoden jälkeen sota oli 19. helmikuuta mennessä jumiutunut asemasodaksi. Brittien sodanjohto arveli että länsirintamalla läpimurto ei onnistuisi, vaan sotaonni pitäisi kääntää muualla.


title: Gallipolin taistelu

text: Pääministeri Herbert Henry Asquith oli saanut 29. joulukuuta 1914 mennessä kaksi sotasuunnitelmiin liittyvää muistiota, joista ensimmäisen oli kirjoittanut hallituksen neuvonantaja Maurice Hankey ja toisen Winston Churchill. Edellinen kannatti Fisherin suunnitelmaa vallata Borkum ja maihinnousta Schleswig-Holsteinissa, mikä mahdollistaisi Britannian meriylivoiman turvin vaikka venäläisten maihinnousun ja samalla Berliinin uhkaamisen. Winston Churchill puolestaan halusi hyökätä Dardanelleille. Tätä mieltä oli ollut 1914 myös Asquith. Kitchener oli kannattanut retkikunnan lähettämistä Salonikiin. Suuriruhtinas Nikolai oli lähettänyt Kitchenerille viestin, jossa hän oli pyytänyt Kitcheriä toimiin turkkilaisia vastaan, koska venäläiset olivat alivoimaisia Kaukasuksella suurin tappioin. Kitchener ilmoitti Churchillille, että toiminnan avain on Turkki, jos sinne lähetetään 75 000 sotilaan siirtoarmeija William Robertsonin komentamana. Taktiikkaan liittyen Churchill kysyi vara-amiraali Cardenilta, voisiko Dardanellien läpi mennä vain laivoilla ja ottaa alue haltuun ylläköllä. Carden suositteli suurta määrää sotilaita ja suurta määrää laivoja heidän tuekseen. Brittien sotaneuvosto kokoontui 5. tammikuuta ja 8. tammikuuta 1915. Kitchener ilmoitti, että 150 000 sotilasta, joita ei ollut käytettävissä, voisivat vallata Dardanellit. Operaatiosuunnitelman oli tehnyt vara-amiraali Carden, jonka Fisher ja amiraali Oliver olivat hyväksyneet. Amiraliteetin komentoesikunnan mukaan 15 tuuman tykeillä varustettua Queen Elisabethia piti kokeilla turkkilaisia linnoituksia vastaan. Amiraliteetin mukaan linnoitukset piti järjestelmällisesti tuhota ja raivata miinakentät. Britannian kuninkaallinen laivasto voisi näin edetä Konstantinopoliin ja tuhota Goebenin. Kitchener ei ollut täysin varma, koska ehdotti, että mikäli linnoitusten ampuminen laivatykein ei osoittautuisi tehokkaaksi, siitä voitaisiin luopua. Kahdessa viikossa Kitchener harkitsi lisää ja kääntyi Cardenin suunnitelmaa vastaan ja tarjoutui eroamaan sotaneuvostosta ennen sen seuraavaa kokousta. Churchillin esitellessä suunnitelmaa, oli Fisher ilmoittanut, ettei hänen käsityksensä mukaan suunnitelmaa pitänyt esitellä kokouksessa. Fisher poistui ja tarjoutui eroamaan. Kitchener sai hänet jatkamaan ensimmäisenä merilordina velvollisuuden tunnosta.


title: Gallipolin taistelu

text: Koska Ottomaanien valtakunta oli Saksan liittolaisista heikoin, päätettiin isku tehdä sinne. Dardanellien salmesta pääsee Marmaranmerelle, jonka rannalla Konstantinopoli (nykyään nimeltään Istanbul) on. Kun Dardanellit vallattaisiin, voitaisiin edetä Konstantinopoliin, jonka seurauksena Turkki antautuisi. Kun Turkki olisi lyöty, Turkin ja Venäjän rintama ei enää sitoisi Venäjän joukkoja, ja venäläiset voisivat keskittää valtavat sotilasreservinsä Saksaa vastaan, niin että Saksa olisi nyt saarrettu eikä sillä olisi enää sen eteläistä liittolaista. Lisäksi Turkin kukistaminen olisi tarjonnut länsiliittoutuneille mahdollisuuden huoltaa Venäjän puutteellisesti varustettua armeijaa tilanteessa, jossa kaikki muut kulkuväylät itärintamalle olivat tukossa. Ajatus oli hyvä, mutta brittien suunnitelma huono.


title: Gallipolin taistelu

text: Suunnitelmana oli että laivat vain "porhaltaisivat" salmen läpi ja tuhoaisivat ottomaanien linnakkeet. Maihinnousua ei alun perin ollut tarkoitus tehdä.


title: Gallipolin taistelu

text: Hyökkäyksen johtajana oli kenraali Sir Ian Hamilton, ja tukensa sille antoi myös Englannin silloinen meriministeri Winston Churchill.


title: Gallipolin taistelu

text: Aluksi hyökkäys oli voitokas. 16 brittien ja ranskalaisten taistelulaivaa purjehti varhain aamulla Dardanellien salmeen. Vaikka brittilaivaston komentajat kieltäytyivät luovuttamasta parhaita laivojaan, laivasto oli silti erittäin voimakas. Turkkilaisia patteristoja tuhoutui ja vaurioitui ilman brittien tappioita ja miinanraivaajat avustivat sotalaivoja. 18. maaliskuuta miinat upottivat kuitenkin 3 taistelulaivaa ja kolme muuta vahingoittui.


title: Gallipolin taistelu

text: Epäonnistuttuaan laivasto vetäytyi takaisin merelle.


title: Gallipolin taistelu

text: Koska laivasto oli epäonnistunut taistelussa, päätettiin sen sijaan tehdä maihinnousu. Valmistautuminen maihinnousuun oli kuitenkin huonoa. Joukoille ei annettu mitään hyökkäyssuunnitelmaa, maihinnousijoiden maastontuntemus oli huonoa ja koulutus oli ollut vähäistä.


title: Gallipolin taistelu

text: Maihinnousuun osallistuneet joukot tuotiin Egyptistä. Maihin nousi ranskalaisia, brittejä, sekä ""anzaceiksi"" kutsuttuja australialaisia ja uusiseelantilaisia.


title: Gallipolin taistelu

text: 25. huhtikuuta 1915 tehtiin neljä maihinnousua; kahdesta suuresta toinen Hellesinniemelle Gallipolin niemen kärkeen ja toinen Ari Burnuun. Kaksi muuta pienempää tehtiin harhautukseksi Nibrune Burnuun ja Suvlanlahden rannalle.


title: Gallipolin taistelu

text: Maihinnousu oli tehtävä päivällä, koska salmessa oli paljon voimakkaita virtauksia ja karikoita. Tämä teki maihinnousijoista helppoja maaleja. Sotilaat luottivat laivastoonsa, mutta turhaan, sillä laivasto toimi tehottomasti eikä onnistunut tuhoamaan turkkilaisten vastarintaa. Sotilaat raivasivat tiensä rannan läpi, jossa oli piikkilankaa ja johon kohdistui jatkuvasti turkkilaisten tykistön tuli.


title: Gallipolin taistelu

text: Brittien 29. divisioona oli rantautunut vasemmalle sivustalle, jossa tehtävänä oli vallata turkkilaiset tykistöasemat. Alueelta ei kuitenkaan löytynyt turkkilaisia joukkoja ja joukot pysähtyivät upseerien kiistellessä toimintatavoista. Samalla joukot pitivät teetauon. Joukot aloittivat kaivautumisen puolustusasemiin vasta iltapäivällä, mikä kostautui kun turkkilaiset tekivät vastahyökkäyksen iltahämärässä. Taistelu kesti koko yön ja aamun brittien kärsiessä tappioita ja ennen puoltapäivää maihinnousuranta hylättiin ja joukot vetäytyivät laivoihin.


title: Gallipolin taistelu

text: Anzacit olivat nousseet maihin eri rannalle ja välttyivät näin turkkilaisten vahvimmalta puolustukselta. Anzacit etenivät nopeasti ja saivat vallattua turkkilaisten asemat, vallaten osan Sari Bairin ylängöstä. Mustafa Kemalin komentama 19. divisioona oli reservissä ja hänet määrättiin lähettämään pataljoona tukemaan harhautushyökkäykseksi uskottua maihinnousua. Hän kuitenkin arveli raporttien perusteella kyseessä olevan päähyökkäys ja lähetti tueksi rykmentin ja iltaan mennessä koko divisioonansa. Mustafan joukot saivat nyt helposti otettua Sari Bairin haltuunsa, eivätkä brittien pienimuotoiset hyökkäykset onnistuneet.


title: Gallipolin taistelu

text: Maihinnousu onnistui vain siinä suhteessa että turkkilaisten etummaiset asemat oli vallattu, mutta muuten se oli täydellinen fiasko.


title: Gallipolin taistelu

text: Kun hyökkäys jumiutui, jouduttiin asemasotaan. Hamilton halusi vetäytyä, koska yllätysetu oli menetetty, mutta Britannian hallitus ei kuitenkaan halunnut lopettaa taistelua, olihan maihinnousuun käytetty suuret määrät resursseja, ja jo tässä vaiheessa tappiot olivat suuret. Gallipoliin toimitettiin yli 20 000 ammusta täydennykseksi ja elokuussa Gallipoliin tuotiin täydennysmiehinä kolme divisioonaa. Sari Bairissa päätettiin koittaa tyrmäysiskua, sillä jos siellä saataisiin aikaan läpimurto, eteläinen niemimaa saataisiin saarrettua. Läpimurto epäonnistui ja brittien voimat loppuivat. Myöhemmin marraskuussa 1915 turkkilaiset olivat romahtamaisillaan, mutta briteillä meni vielä huonommin. Näännytyssota alkoi.


title: Gallipolin taistelu

text: Ajaakseen britit pois niemimaalta turkkilaiset käyttivät ihmisaaltoja ja suuria tykistökeskityksiä. Lopulta Hamilton vapautettiin tehtävistään ja uusi komentaja määräsi joukot Gallipolista evakuoitavaksi. Vaikka evakuointi sujui hyvin, oli Gallipoli aiheuttanut suuria tappioita briteille; puolesta miljoonasta brittiläisestä sotilaasta haavoittui, kuoli tai jäi vangiksi 300 000.


title: Gallipolin taistelu

text: Brittien evakuoitua joukkonsa Gallipolista britit ottivat "syntipukeiksi" Churchillin ja Hamiltonin. Tappiot olivat suuret ja myös laivasto oli kärsinyt pahasti. Meni pitkään ennen kuin britit tekivät seuraavan suuren maihinnousun. Myös turkkilaisille taistelu oli ollut tuhoisa, mutta siitä huolimatta hyökkäyksellä ei ollut ollut toivottuja vaikutuksia, vaan pikemminkin päinvastoin. Sota jumiutui pitkälliseksi asemasodaksi ja brittien eteneminen tulevaisuudessa lunastettiin valtavin tappioin.


title: Gallipolin taistelu

text: Gallipolin maihinnousun muistopäivää eli ANZAC-päivää vietetään Australiassa ja Uudessa-Seelannissa vuosittain 25. huhtikuuta. Gallipolin tapahtumista on tehty useita elokuvia, muun muassa Peter Weirin vuonna 1981 valmistunut elokuva "Gallipoli".


title: Silkkitie

text: Silkkitie oli joukko yhteenliittyneitä kauppareittejä, jotka kulkivat Aasian halki Kiinan Xi’anista Syyrian Antiokiaan ja muihin Lähi-idän ja Euroopan kohteisiin. Silkkitien kautta kuljetettiin silkkiä ja muita kauppatavaroita, kuten norsunluuta, kultaa ja jalokiviä pääasiassa karavaaneilla.


title: Silkkitie

text: Varsinainen kaupanteko silkkitiellä tapahtui välittäjien kautta. Karavaanit koostuivat silkkitien varrella asuvista kansoista. Kiinalaiset eivät itse rahdanneet suosittua silkkiään Roomaan, vaan myivät sen intialaisille, jotka myivät sen taas eteenpäin. Kiinalaisilla ja roomalaisilla ei ollut suoria kauppakontakteja.


title: Silkkitie

text: Silkkitien juuret perustuvat Aleksanteri Suuren valloituksiin 300-luvulla eaa. ja etenkin Kiinan pyrkimyksiin saada poliittista ja sotilaallisista valtaa Keski-Aasiassa toisella vuosisadalla eaa., mikä johti kauppasuhteiden syntyyn lännen ja idän välillä. Reittien käyttäminen silkinvientiin alkoi roomalaisten kiinnostuttua silkistä ajanlaskun ensimmäiseltä vuosisadalta alkaen. Silkkitien kukoistuskausi oli Tang-dynastian aikana n. 600–700 jaa. Silkkitie taantui Mongolivaltakunnan hajaantumisen jälkeen 1300-luvulla ja hiipui lopullisesti 1400-luvulla Kiinan ja Euroopan välisten merireittien löytymisen myötä.


title: Silkkitie

text: Nimeä "Silkkitie" (saks. "Seidenstraße") käytti ensimmäisenä saksalainen maantieteilijä Ferdinand von Richthofen vuonna 1877.


title: Silkkitie

text: Silkkitie koostui useista risteilevistä ja polveilevista reiteistä ja poluista. Koska maassa ei yleensä näkynyt valmista reittiä, matkaajat palkkasivat aina matkan varrelta paikallisia oppaita etappien välille. Jos jokin reitti osoittautui vaikeakulkuiseksi, matkaajat vaihtoivat sen toiseen. Reitit kulkivat kaupunkien välillä. Monet kaupungit olivat puoli-itsenäisiä kaupunkivaltioita, joiden hallitsijat valvoivat kauppaa sekä ostivat tavaraa.


title: Silkkitie

text: Silkkitie alkoi Kiinasta Shaanxin maakunnasta Xi’anista, joka oli Kiinan pääkaupunki 206 eaa. – 25 jaa. Sieltä reitti kulki länteen Lanzhoun poikki ja jatkoi Kiinan muurin länsiosien myötäisesti Gansun käytävän kautta Dunhuangiin. Siellä reitit haarautuivat. Pohjoinen pääreitti kulki Tienšan-vuorten eteläreunaa pitkin ja Taklimakanin autiomaan pohjoispuolitse, kulkien Hamin, Turfanin, Korlan, Kuchan ja Aksun keidaskaupunkien kautta Kašgariin autiomaan länsipuolelle. Sen pohjoispuolella kulki vielä toinen reitti, joka kiersi Tienšan-vuoret pohjoisen kautta Almalikin, Balasagunin, Taškentin, Samarkandin ja Buharan kautta. Eteläinen reitti kulki Taklimakanin eteläpuolitse Charkhlikin, Cherchenin, Niyan, Keriyan, Hotanin ja Yarkantin kautta Kašgariin.


title: Silkkitie

text: Kašgarista silkkitie jatkui Pamir-vuoriston ohi joko pohjois- tai eteläpuolelta. Kauppiaat käyttivät pohjoista reittiä Samarkandiin ja Buharaan tai eteläistä reittiä Balkhiin nykyisessä Afganistanissa ja sieltä Merviin. Mervistä reitit veivät Bagdadin kautta Välimeren ja Mustanmeren rannikkokaupunkeihin ja muualle Lähi-itään, kuten Damaskokseen, Antiokiaan, Konstantinopoliin ja Trabzoniin. Satamista kauppatavara laivattiin lopuksi Välimeren yli.


title: Silkkitie

text: Silkkitien Keski-Aasian vuoristoinen ja aavikkoinen osuus oli ilmastollisesti hyvin vaativa. Talvi kestää alueella kahdeksan kuukautta, lämpötilat vaihtelevat –40 asteesta +40:een, alueella sataa alle 200 mm vuodessa ja tuuli on voimakasta ja puhaltaa hienoa hiekkaa ilmaan. Vettä oli vaikea saada, ja karavaanit saattoivat joskus joutua kulkemaan kolmekin vuorokautta kaivojen välillä. Reittiä vaani myös paljon ryöväreitä. Eläimiä seudulla on vain vähän, lähinnä kameleita, aaseja, antilooppeja, gaselleja, villilampaita ja susia, jotka kaikki pystyvät liikkumaan pitkiä matkoja ruoanhaussa. Lintuja on vähän. Silkkitien keskiosat olivat karuudestaan huolimatta etnisesti, uskonnollisesti ja kielellisesti hyvin monimuotoiset.


title: Silkkitie

text: Silkkitietä matkattiin keskiajalla yleensä hevos- ja kamelikaravaaneilla. Koko matkan varrelle Turkista Kiinaan asti rakennettiin suuria tienvarsimajataloja eli karavaaniseraljeja ihanteellisesti yhden päivämatkan eli 30–40 kilometrin välein. Karavaaniseraljeissa kauppiaat paitsi lepäsivät ja söivät, myös kävivät kauppaa paikallisten tai toistensa kanssa ja harjoittivat kulttuurinvaihtoa.


title: Silkkitie

text: Harvat kauppiaat kulkivat Silkkitietä päästä päähän, vaan useimmat matkasivat vain noin 500 kilometrin matkaa edestakaisin oman kotikaupunkinsa ja toisen kaupungin välillä. Kauppaa käytiin suurimmaksi osaksi kaupungista toiseen. Pitkänmatkan karavaanit, joissa oli satoja eläimiä, olivat harvinaisia, ja silloin kyse oli yleensä valtioiden välisestä lähettiläiden vaihdosta.


title: Silkkitie

text: Silkkitietä pitkin kuljetettiin silkin lisäksi monenlaista muutakin tavaraa, kuten kemikaaleja, mausteita, metallia, satuloita ja nahkatuotteita, lasia ja paperia. Silkkitiellä kuljetetun tavaran määrä oli melko pieni. Sitä suurempi merkitys Silkkitiellä oli ajatusten, teknologioiden ja taiteellisten aihelmien välittäjänä.


title: Silkkitie

text: Euroopan, Lähi-idän ja Pohjois-Afrikan välillä on ollut kauppayhteyksiä jo hyvin varhaisina aikoina, samoin Kiinan ja Keski-Aasian. Ensimmäinen merkittävä askel kohti lännen ja kaukoidän yhdistävää kauppareittiä otettiin kun Makedonian Aleksanteri Suuri tunkeutui 300-luvulla eaa. syvälle Keski-Aasiaan ulottaen valtakuntansa lähes nykyisen Kiinan rajoille. Kun yksi Aleksanterin entisistä kenraaleista, Ptolemaios, nousi valtaan Egyptissä, alkoivat helleenit harjoittaa kauppaa Mesopotamiaan, Intiaan ja Itä-Afrikkaan maayhteyksien ja Punaisenmeren satamiensa kautta. Kauppaan osallistuivat monet välikädet, kuten nabatealaiset ja muut arabit. Kreikkalaisten valta Keski-Aasiassa kesti kolme vuosisataa ja laajeni edelleen idemmäksi etenkin Euthydemusin kaudella. Kreikkalaisten arvellaan lähettäneen retkikuntia aina Kiinan Turkestaniin.


title: Silkkitie

text: Seuraava askel otettiin n. 130 eaa. Kiinan Keski-Aasiaan suuntaamien lähetystöjen myötä. Keisari Wudi lähetti "Suuren matkailijan" Chang Chienin tugaanien luokse tarkoituksena solmia heidän kanssaan liitto hunneja vastaan. Tämä ei onnistunut, mutta Chienin vaiheikas matka toi keisarille tietoja alueen vauraista ja aiemmin tuntemattomista kuningaskunnista, kuten Ferganasta, Baktriasta ja Parthiasta. Kiinalaiset pyrkivät niiden kanssa kauppasuhteisiin. He olivat erityisen kiinnostuneita ferganalaisten hallussa olleista kookkaista ja voimakkaista hevosista, joita kutsuttiin "taivaallisiksi hevosiksi". Kiinalaiset lähettivät kymmeniä lähetystöjä näihin maihin ja aina Seleukidien hallitsemaan Syyriaan saakka.


title: Silkkitie

text: Varsinaisesti silkkitie syntyi viimeisellä esikristillisellä vuosisadalla Kiinan Han-dynastian pyrkimyksistä vahvistaa reittiä Intiaan ja länsimaailmaan. Näihin pyrkimyksiin kuuluivat sekä siirtokunnat Tarimin altaassa, jotta kauppasaattueita voitaisiin suojella rosvoilta, että diplomaattisuhteiden luominen naapurivaltioihin. Merellinen silkkitie avautui Kiinan hallitseman Jiaozhin (nykyisin Vietnamin alueella, Hanoin lähellä) kautta. Se laajeni Intian ja Sri Lankan satamien kautta roomalaisten Egyptin ja nabatealaisten Punaisenmeren satamiin asti.


title: Silkkitie

text: Kauppakaravaanit kulkivat Keski-Aasian autiomaan reunoja keitailta toisille, mutta olivat alttiita alueen paremmin tunteville rosvoille. Kaupan välittäjiksi syntyikin kaupunkeja, jotka sijaitsivat usein keitaiden lähellä. Aavikon laajeneminen ja eroosio uhkasivat näitä asutuksia alati joten ne vaativat jatkuvaa asutusta ja huoltoa. Monet kaupungit ja asutuskeskukset tyhjenivät ja hautautuivat ajan saatossa hiekkaan ja niistä jäivät muistuttamaan vain paikalliset tarinat hiekkaan hautautuneista kaupungeista. Alueen vaikeakulkuisuuden vuoksi vasta 1900-luvun tutkimusmatkailijat, kuten Sven Hedin, löysivät monet niistä kulttuuriaarteineen.


title: Silkkitie

text: Pian Rooman vallattua Egyptin 30 eaa., säännölliset kontaktit ja kauppayhteydet Intian, Kaakkois-Aasian, Kiinan, Lähi-idän, Afrikan ja Euroopan välillä lisääntyivät selvästi. Tuotteita, teknologioita ja ajatuksia alkoi levitä maanosista toisiin. Intensiivinen kauppa Kiinan ja Rooman imperiumin välillä alkoi pian silkin voimalla, johon roomalaiset olivat hullaantuneet. Kauppa oli säännöllistä, organisoitua ja näiden aikakautensa suurvaltojen suojelemaa. Silkkikaupan välittäjinä toimivat parthialaiset.


title: Silkkitie

text: Silkki, jonka roomalaiset luulivat kasvavan puissa, herätti Roomassa myös vastustusta. Sitä pidettiin säädyttömänä, koska sen ei katsottu peittävän vartaloa tarpeeksi. Silkin suosio johti myös valtakunnasta poispäin suuntautuvaan kultavirtaan. Rooman senaatti laati tuloksetta asetuksia, jotka sääntelivät silkinkäyttöä moraalisin ja taloudellisin perustein.


title: Silkkitie

text: Myöhemmän Han-dynastian kronikka kertoo, että ensimmäinen roomalainen lähettiläs matkusti Kiinaan merellisen reitin kautta vuonna 166. Hänen jälkeensä tuli useita roomalaisia lähetystöjä.


title: Silkkitie

text: Buddhalaisuus alkoi kulkeutua silkkitietä pitkin Kiinaan ja sieltä edelleen Japaniin ja Koreaan noin viimeiseltä esikristilliseltä vuosisadalta alkaen. Aleksanteri Suuren valloitukset olivat synnyttäneet nykyisen Pakistanin–Afganistanin-alueelle ns. grekobuddhalaisen kulttuurin, jossa intialaiset ja kreikkalaisperäiset vaikutteet sekoittuivat. Koska suoran tien Intiasta Kiinaan esti Himalajan vuoristo, oli kaukoitään levinnyt buddhalaisuus juuri tätä kreikkalaisväritteistä muotoa. Esimerkiksi tapa kuvata Buddhaa ihmishahmoisena on kreikkalaista vaikutusta: vanhempi traditio ei voinut ajatella jumalaksi korottautuneen Buddhan kuvaamista ihmiseksi. Muita silkkitien kautta Kiinaan levinneitä uskontoja olivat manikealaisuus ja harhaopiksi Bysantissa nimetty kristinuskon muoto nestoriolaisuus.


title: Silkkitie

text: Kushan keisarikunta, joka sijaitsi Intian niemimaan koillisosissa, oli kulttuurivaihdon keskus. Kushan synnyttämästä kulttuurien välisestä vuorovaikutuksesta ovat todisteina toiselle vuosisadalle ajoittuvat aarrelöydöt, jotka sisältävät runsaasti esineitä kreikkalais-roomalaisesta, kiinalaisesta ja intialaisesta kulttuuripiiristä.


title: Silkkitie

text: Kauppa lännen ja idän välillä kehittyi myös meritse päätepisteinään Aleksandria Egyptissä ja Kanton Kiinassa. Silkkitie edusti varhaista poliittista ja kulttuurista integraatiota kaupan kautta. Kukoistuskautenaan silkkitie loi kansainvälisen kulttuurin, joka yhdisti niinkin kaukaisia kansoja kuin unkarilaisia, armenialaisia ja kiinalaisia.


title: Silkkitie

text: Silkkitien vauraudet loivat uuden mahdollisuuden alueen paimentolaisille ryöstäjinä tai kauppaa suojelevina palkkasotureina ja monista paimentolaisheimoista tuli taitavia sotureita. Silkkitie synnytti osaltaan monia paimentolaislähtöisiä sotilasmahteja, kuten Kasaarien imperiumin ja Mongolivaltakunnan.


title: Silkkitie

text: Silkkitien huippukohta koettiin Tang-dynastian aikana 700-luvulla. Tällöin "Chang'an" kasvoi jopa kahden miljoonan asukkaan metropoliksi, jonka asukkaissa olivat edustettuina kaikki aikansa ammatit ja useat kansallisuudet. Tang-dynastian jälkeisen viiden dynastian ajan poliittisen hajaannuksen aikana silkkitie taantui. Song-dynastia yhdisti Kiinan uudelleen, mutta silkkitie ei enää saavuttanut Tang-dynastian aikaista loistoaan.


title: Silkkitie

text: Mongolien ekspansio yli Aasian vuosina 1215–1360 toi poliittista stabiilisuutta ja herätti silkkitien uudestaan. 1200-luvun lopulla venetsialaisesta Marco Polosta tuli yksi ensimmäisiä silkkitien läpi Kiinaan matkustaneita eurooppalaisia. Häntä seurasivat kaukoitään useat kristityt lähetyssaarnaajat. Ylellisyystavarat liikkuivat Kiinasta länteen välikädeltä toiselle, joten niiden hinta nousi korkeaksi.


title: Silkkitie

text: Monet tekniset innovaatiot näyttävät saapuneen Kaukoidästä Eurooppaan näihin aikoihin. Niihin kuuluvat muun muassa painotekniikka, ruuti, kompassi ja astrolabi. Kiinalaiset ja islamilaiset kartat lienevät inspiroineet ensimmäisiä käyttökelpoisia maailmankarttoja, kuten Da Virgan ja Fra Mauron karttoja. Kiinalaiset džonkit saattoivat antaa mallin suurempien laivojen rakentamiselle Euroopassa. Nämä keksinnöt edesauttoivat renessanssin syntyä.


title: Silkkitie

text: Mongolien valtakunnan hajaantuminen aiheutti kuitenkin myös silkkitien poliittisen, kulttuurisen ja taloudellisen hajaannuksen. Silkkitien poliittiset voimapiirit muuttuivat kiinteämmäksi ja yhteydet niiden välillä vähenivät. Turkmeeniheimot sulkivat silkkitien läntisen pään taantuvalta Bysantilta ja kylvivät siemenet turkkilaiselle kulttuurille, joka kulminoitui myöhemmin osmanien valtakuntana. Osaltaan kiinteiden, alueellisten valtioiden muodostumiseen vaikutti musta surma, joka oli tuhoisa paimentolaisväestölle, osaltaan ruudin tuottama sotilaallinen voima, joka vahvisti kiinteitä valtioita.


title: Silkkitie

text: Silkkitien käyttö silkinkuljetukseen loppui vuoteen 1400 mennessä.